Aldarrikapen orgak | Bizigiro | Berria\nLapurtarren Biltzarreko egitarautik kendu zuten iaz orgen desfilea; aurten, ordea, berriz egingo dute, bihar. Hainbat ekitaldi izango dira egun osoan\nKarroen desfilea Latsatik abiatuko da, bihar goizean. BOB EDME\nLapurtar izaera eta nortasuna aldarrikatzeko, 39. aldiz, Lapurtarren Biltzarra egingo dute bihar Uztaritzen (Lapurdi). Joan den urteko biltzarrarekin alderatuta, bi berrikuntzen berri eman dute antolatzaileek: orgen desfilea berreskuratu dute —hainbat arrazoirengatik baztertu egin zuten iaz—, eta gazte talde bat sartu da antolakuntzan.\nGazteek garrantzitsutzat jo dute orgen desfilea berreskuratzea, eta antolakuntzan sartu bezain laster hartu duten erabakia izan da. Lapurtarrek beren aldarrikapenak plazaratzeko tresna da orgen desfilea, aldarrikapena edozein dela ere. Antolatzaileek adierazi dute aspaldiko usadioa dela desfile hori, eta beharrezkoa zela berreskuratzea. Beraz, ibilaldia izango da festari hasiera emango dion ekintza: 11:00etan abiatuko da, Latsatik. Ondoren, Uztaritzeko eliza atzetik pasatuko da, eta bertsolariek orgen inguruan kantatuko dute. Azkenik, desfilea Lota jauregian bukatuko da, eguneko beste ekitaldiei bidea eginez. Nahiz eta orga batzuk ziurtatuta dituzten, ahalik eta jende gehienak parte hartzeko deia egin dute antolatzaileek. Ibilaldiak iraungo duen denboran bestelako animazioak egongo dira herrian zehar: Kanboko erraldoiak, Uztaritzeko txaranga, gaiteroak, txistulariak eta abar.\nDesfilearen ostean, eguerdi aldera, eztarriak freskatzeko, aperitifa alaitua prestatu dute. Musika eta dantza ikusgarrien artean, garagardo freskoaz, alkoholik gabeko edariaz eta ardo goxoaz gozatzeko aukera izango du nahi duen orok. Txikienek ere ez dute aspertzeko paradarik izango, haientzat puzgarriak eta hainbat jolas prestatu baitituzte.\nBazkaltzeko, hainbat aukera egongo dira, norberaren planaren araberakoak. Plater bat baino gehiago dastatu nahi duenarentzat, pintxo goxoak egongo dira, Arno ostatuaren ondoan. Ziztu bizian bazkaldu, eta eguna aprobetxatu nahi duenak ostatu horrek berak prestatutako hanburger goxoak izango ditu; kalitatezko janari azkarra. Bazkalordua patxadaz hartu nahi dutenentzat, axoa kozinatuko dute, patatekin. Bazkarian ere giroa alaitzeko musikarik ez da faltako. Emanaldi hori Txakatuk txarangak emango du. Bazkalostean, herri jolasak egingo dituzte.\nEguneko azken ekitaldiak rock kontzertuak izango dira, 17:00etan hasita. Metallicaren bertsio akustikoak joko ditu The Very Small Orchestra Baionako hirukoteak. Harmonikarekin, gitarra akustikoarekin eta biolinarekin beste kutsu bat emango die heavy metal taldearen abestiei. Bestalde, Foisis Jauna taldeak 1980ko hamarkadako Itoiz taldearen abestiak joko ditu, talde horren zailtasun teknikoak gaindituz. Festari amaiera emateko, Zuraideko (Lapurdi) Xabaltx artistak kontzertua emango du, zenbait urte oholtzara igo gabe egon eta gero.\nBihar, egun osoan, Uztaritzen (Lapurdi).\nEmakumeak bizikletan ibiltzeko\nHegaztien mundua ezagutzeko aukera\nNatura margotu erlaitzan\nSardina usaina Santurtzin


Itzuliak Gipuzkoak eragingo dituen trafiko mozketen gida (apirilaren 8tik 13ra) Donostitik\nItzuliak Gipuzkoak eragingo dituen trafiko mozketen gida (apirilaren 8tik 13ra)\nLasterketak dituen sei etapetatik lau errepide gipuzkoarretatik pasako dira\nItzulia Basque Country 2019 lasterketaren 59. edizioa apirilaren 8tik 13ra bitartean egingo da, eta honek trafikoa etetea eta mugatzea eragingo du Euskadiko hiru lurralde historikoetan barrena. Ertzaintzak lasterketan joateko eta segurtasuna bermatzeko dispositiboa prestatu du, eta kontuz ibiltzeko eta seinaleak eta agenteak errespetatzeko eskatzen die bai gidariei bai lasterketaren jarraitzaileei.\nHauek izango dira Gipuzkoako errepideetan egongo diren mozketa nagusiak:\n– 1. Etapa (apirilak 8), Zumarragan eta Urretxun egingo den 12 kilometrotako erlojupekoa, 14.00etatik 17.30era. Lasterketak, beraz, bi herriguneetan eta GI-2632 errepidean izango du eragina. Errepide hori itxita egongo da Urretxu eta Ezkio-Itxaso artean, eta ospitalerako bidean larrialdietarako zerbitzuko ibilgailuei bakarrik utziko zaie igarotzen. Horrez gainera, Zumarragara eta Urretxura GI-631 errepidetik sartuko da Azkoitiatik datorren trafikoa.\n– 2. Etapa (apirilak 9), Zumarragatik irtengo da Nafarroarantz. Egun horretan itxita egongo dira Zumarragako hainbat kale 13.00etatik 14.00etara bitartean, eta Urretxu eta Zumarragarako sarbideak GI-632 errepidetik. Bi herrietara GI-631 errepidetik sartu ahal izango da Azkoitiatik datorren trafikoa.\n– 5. Etapa (apirilak 12), Arrigorriagatik irtengo da eta Arrateko Santutegian bukatuko da. Gipuzkoako zatiari dagokionez, N-634 errepidea itxi egingo da Ermuan eta Eibarren 17:.00etatik 17.30era. Beste alde batetik, AP-8ko Eibarrerako eta Elgoibarrerako 71., 77. eta 64. irteeretan izango du eragina lasterketak 15.30etik 16.30era bitartean.\n– 6. Etapa (apirilak 13) Eibarren hasi eta bukatuko da. AP-1 errepidearen Bergararako 8. irteera itxi egingo da 16.15etik 16.45era bitartean. Era berean, AP-8an itxi egingo dira Eibarrerako eta Elgoibarrerako 64. eta 71. irteerak, bi noranzkoetan, 14.00etatik 15.45era bitartean. Eibarko herrigunean trafikoa hainbat lekutan etengo da 13.30etik 17.30era bitartean.\nLa Ertzaintza pone 200 multas esta noche por las restricciones de la Covid-19 7 marzo, 2021


Zoru pelbikoa indartzeko ikastaroa emakumeentzako - Eskoriatza\nEskoriatza > Albisteak > Zoru pelbikoa indartzeko ikastaroa emakumeentzako\nZoru pelbikoa indartzeko ikastaroa emakumeentzako\n2021eko irailak 08\nArrasateko Abian Fisioterapia Zentroko fisioterapeuta den Saioa Baenak, zoru pelbikoaren berreziketan, obstetrizian eta ginekologian adituak emango du saioa Eskoriatzan eta bereziki pentsatuta dago menopausia sasoian daudenentzat, umetokia edo puxika erorita dutenentzat, pixa galerak dituztenentzat edo/eta erditu berri dauden emakume gazteentzat, erditze osteko tratamendu gisa.\nEmakumeek, bizitzan zehar zoru pelbikoan eragina duten egoera asko bizi izaten dituzte, batzuk ezohikoak eta beste batzuk egunero-egunerokoak: hormona gorabeherak, erditzea, zenbait lanetan jardutea, kirola egitea, pisuak jasotzea, eztul edo doministiku egitea, oihukatzea eta abar.\nHorrelako ekintza bakoitzeko zoru pelbikoa ahuldu egiten da eta behin adin batetik aurrera, ohikoa izaten da pixa galtzen hastea. Horrelakoetan, konpresak erabiltzeko gomendioa ematen da… baina askoz eraginkorragoa litzateke gune horretako muskulatura prestatzen irakastea.\nHori horrela, interesa duen edozein emakumek parte hartu ahal izango du ikastaroan.\n10 saio guztira\nGuztira, ordu eta erdiko 10 saio dira, eta alde teorikoa eta praktikoa izango dute. Teoriari dagokionez, zoru pelbikoaren anatomia, postura berreziketa… landuko dira. Alde praktikoan, berriz, honakoak: zoru pelbikoaren kontzientzia hartzea, perineorako ariketa zehatzak, gimnasia abdominal hipopresiboa eta postura ariketak orokorrak.\nUdaleko Gizarte Zerbitzuetan eman behar da izena, irailaren 17a baino lehen. Orain udaletxean egiten ari diren obrak direla eta gizarte zerbitzuen bulegoa, gaur egun, Ibarraundi museoan dago honako ordutegian: 8:00 – 14:30. Telefonoz ere deitu daiteke izena eman edo informazio gehiago eskuratzeko: 943 71 31 36\nPrezioa pertsonako: 50 €


Pazientearen heriotzak larrialdietako osasun langileengan duen inpaktu emozionala\nIkerlan batek aztergai du ospitalez kanpoko larrialdietako langileek zer emozio izaten dituzten eta egoerari nola aurre egiten dioten paziente bati suspertzeko maniobrak egin eta hiltzen denean\nOsasun larrialdietako langileen lanak eragin handia du alderdi emozionalean. Zenbait kasutan, gainera, pazientearen heriotza traumatikoa izan daiteke hura suspertzen jardun dutenentzat. Horixe azaltzen du UPV/EHUko ikerketa talde batek egindako azterlanak; Irrintzi Fernandez-Aedo UPV/EHUko Medikuntza eta Erizaintza Fakultateko irakaslea eta Sendoa Ballesteros-Peña UPV/EHUko Medikuntza eta Erizaintza Fakultateko irakasle zein Osakidetzaren Bilbo-Basurtuko (Bizkaia) ESI Ospitaleko erizaina dira talde horretako buruak. SEEIUC Erizaintza Intentsiboko eta Unitate Koronarioetako Espainiako Sozietateak ateratzen duen Enfermería Intensiva zientzia aldizkarian kaleratu dute ‘Estudio cualitativo sobre las experiencias y emociones de los técnicos y enfermeras de emergencias extrahospitalarias tras la realización de maniobras de reanimación cardiopulmonar con resultado de muerte' izeneko artikulua.\nEuskal Herrian, urtero, osasun langileek bihotz-biriketako geldialdia izan duten 850 bat pertsona artatzen dituzte ospitaleko guneetatik kanpo; % 80 artatze lekuan bertan hiltzen dira, osasun langileek suspertzeko ahaleginak egin arren. Osasun langileek hartu behar dute bizi euskarriko maniobrak hasi edo amaitzeko erabakia, euren esperientzia eta trebetasun profesionalean oinarrituta. Pazienteen heriotzak, kasurik gehienetan, inpaktu handia izaten du osasun larrialdien zerbitzuan aritzen diren langileengan. Euskal Herriko Unibertsitateko ikertaldearen azterlanak erakusten du inpaktu emozional horrek askotariko faktoreak dituela oinarri: besteak beste, langileek pazientearekin duten harreman pertsonala, egoeraren gaineko enpatia, eta pazientea gaztea edo adin txikikoa izatea. "Sortzen diren emozio eta sentsazioak tristuraren eta lasaitasunaren arteko nahastea dira: tristura, pazientearen bizia salbatu ezin izan delako, eta lasaitasuna, ahal izan den guztia egin delako ziurtasuna dagoelako", esan du Sendoa Ballesteros-Peña irakasleak.\nHalaber, ikerlanak egiaztatu duenez, osasun langileek, pazientearen heriotzak edo beste gertaera traumatiko batek eragindako emozio negatiboei aurre egiteko, paseatu edo meditatu egiten dute; gainera, konfiantza harreman estua duten lankideen babesa jasotzen dute, eta, neurri txikiagoan, senideena ere bai. Ildo horretatik, nahiz eta enpresa batzuek langileentzako laguntza psikologikoko zerbitzua duten, inkesta bete duten osasun langileek ez dute erabiltzen zerbitzu hori, baina, hori bai, ontzat jotzen dute. Datu hori ez dator bat "New Yorkeko larrialdi zerbitzuko paramedikuek adierazitakoekin, hango langileen % 75ek erabili izan baitituzte enpresek ematen dituzten adimen mentaleko zerbitzuak; halere, haiek bat datoz lankideekin hitz egitea dela emozioei aurre egiteko erabiltzen den estrategia nagusia".\nBestalde, Euskal Herriko Unibertsitateko ikertzaileen lanak agerian uzten du larrialdietako osasun langileek uste dutela prestakuntza handiagoa behar dutela senideei berri txarrak emateko gaitasunak lortzeko, haien hasierako erreakzioak zehazten baitu berriak jakinarazteko modua. "Elkarrizketatutako langileek adierazi dutenez, oro har uste dute berriak ez direla behar bezala jakinarazten praktikan, eta sarritan berriak ematea saihesten dute; horren ondorioz, albistea ez da jakinarazten harik eta mediku bat bertaratu eta ardura hori bere gain hartzen duen arte", azpimarratu du Ballesteros-Peñak.\nSendoa Ballesteros-Peña (Bilbo, 1981) Erizaintzan graduatua da, Osasun Publikoaren arloko masterra du eta doktorea da Euskal Herriko Unibertsitatean. Basurtuko Ospitaleko Larrialdi Zerbitzuko erizain asistentziala da, eta UPV/EHUko Medikuntza eta Erizaintza Fakultateko Erizaintza I sailan irakasle elkartua. Gainera, Bizkaiko Erizaintza Zientzien Akademiako kide osoa da.\nIrrintzi Fernández-Aedo (Bilbo, 1981) Erizaintzan diplomatua da, Farmazian lizentziatua eta doktorea da Euskal Herriko Unibertsitatean. UPV/EHUko Medikuntza eta Erizaintza Fakultateko Erizaintza I sailan irakasle atxikia da.\nSendoa Ballesteros-Peña eta Irrintzi Fernandez-Aedo (iezk-esk). Argazkia: Fernando Casabella.UPV/EHU\nJaitsi fitxategia (jpg, 152.60Kb)


Biarritzek euskarari eskaini webgune bat sortu du - EEP - Euskararen Erakunde Publikoa - Euskal Herria -\nBiarritzek euskarari eskaini webgune bat sortu du\n2011-11-23 Catégorie :\nBiarritze Hiriko Euskara Bulegoak, Komunikazio zerbitzuarekin partaidetzan bultzatu www.euskara-biarritz.eu gune berriak interfaze bikoitza eskaintzen du, erabiltzaileari nabigazio hizkuntza hautatzeko aukera eskaintzeko (euskara eta frantsesa).\nHonen edukia ondokoaren gainean oinarritzen da:\n· Euskarari zuzendu herriko etxetik kanpoko eta elkarteetako Bulegoaren jarduerak.\n· Euskaldunei zuzendu hiriaren komunikazio publikoa.\nInternautak horrela ondokoak aurki ditzake plataforma intuitibo eta praktiko honetan: libroki kargatzen ahal diren tresna pedagogikoak, agenda osoa eta erregularki eguneratua, lotura andana bat Biarritzeko gune edo euskararen eragile batzuekin, bai eta hilabeteko newsletter bat eskuratzeko izen emate inprimaki bat, hitz-ordu desberdinen berri erregularki izateko.\nGune hau Euskararen Bulegoko tresnen zerrenda azkartzera dator, hauen artean ZER DIOZU hamaboskaria. 2 000 bisitarira heltzeko helburuarekin, www.euskara-biarritz.eu gunearen asmoa da erakusleiho bat bilakatzea Biarritzeko hizkuntz eragileentzat, euskaraz egiten diren aisialdiak baliatu nahi dituzten hiritarrak informatzea eta beti eta gehiago diren ikasleei baliabideak eskaintzea.\nBiarritze Hiriak horrela, euskara eta euskararen bultzatze eta balioztatze desmartxa batean abiatu eragileen aldeko tresna gehigarri bat sortzen du. Hizkuntz politika publikoaren erakusleiho hau erregularki eguneratua izanen da.\nwww.euskara-biarritz.eu gunera, www.biarritz.fr Hiriko gune ofizialearen bitartez hel daiteke ere.


Durango Sport Club & Spa by Metropolitan\nDurango Sport Club & Spa by Metropolitan kirol, osasun eta ongizate zentroa da. Berebiziko balio arkitektonikoa duen Gran Hotel Durangon dago kokatuta, eta 2016ko azken egunetan zabaldu zituen ateak. Gozatzeko eta erlaxatzeko espazioa bikaina eskaintzen diegu bezeroei.\nSpa gunea dugu erlaxatu eta gozatzeko, bertan igerilekua izateaz gain, zirkuitu termala, sauna, bainu turkoa eta dutxa sekuentziala ere badira. Bestelako zerbitzuak ere bai, instalazio berarenak. Aukerako tratamenduak eskaintzen ditugu gure 7 kabina bikainetan; aldagela modernoak eta harrera gunea dugu, eroso egon zaitezen.\nZirkuituan eta fitnesean sartzeko gutxieneko adina 18 urtekoa da.\n*prezio-gehigarria duten zerbitzuak


150.000 DDoS eraso baino gehiagoren arduradunak atxilotu | Gadgeten berriak\nEraso izenarekin DDoS erasotzaile bat sarbide eskaerekin web bat urez betetzen saiatzeko sistema bat aurkitu genuen. Eraso honen bidez eta eskaerak nahikoa izatea lortzen badugu, zerbitzaria horiei guztiei erantzun ezin dion unera iritsiko litzateke eta huts egingo du. Eraso mota honek ez du eskaintzen dugun zerbitzuaren segurtasuna hausten ordu batzuetarako paralizatzen du.\nTeknika hau da, hain zuzen ere, aukeratutakoa 18 urteko bi israeldar, itay Huri eta Yarden Bidani izenez ezagunak, planetako DDoS software salmenta zerbitzu handiena abian jartzea leporatuko zitzaien. Xehetasun pixka bat gehiago aztertuz, nabarmendu gazte hauek dendaren sortzaileak direla vDOS, literalki saldu zen lineako zerbitzua malwarea eskatuta zerbitzarien aurkako DDoS mota guztietako erasoak egiteko gai.\n18 urteko bi gazte izango lirateke azken urteetan egindako DDoS eraso gehienen arduradun\nAdituen arabera, vDOS gunea dela dirudi azken urteotan munduan gertatu diren DDoS eraso askoren arduraduna. 150.000 eraso baino gehiago egin izanari esker, pirata gazteek diru kopuru bat poltsikoratzea lortuko zuten 600.000 euro. Lan asko dago oraindik egiteko, frogak eta karguak bildu behar baitira. Momentu honetan bi gazteek etxean atxilotuta jarraitzen dute eta epaile batek 30 egunez internet erabiltzea debekatu die.\nZerbitzu berezi horren atzean nor zegoen jakiteko moduari dagokionez, kasu hau guztia modu ironikoan argitu zela aipatu genuen zure vDOS zerbitzua eraso bat jasan zuen segurtasun konpainia batek hackeatu zuen. Horri esker lortu zuten bezeroen zerrenda eta handik bi gazteren nortasuna agerian uztea lortu zuten.\nInformazio gehiago: KrepsOnSecurity\nArtikuluaren bide osoa: Gadgeten berriak » General » Berri » 150.000 DDoS eraso baino gehiagoren arduradunak atxilotu zituzten


Goizean, langileek elkarretaratzea egin dute Txingudi, Mendibil, Urbil eta Garberako merkataritza guneetan. 12:00etatik aurrera, Donostiako San Martin merkataritza gunean egin dute. Grebalariek "Akelarre" bat egin dute, eta bertan erre egin dute Patronalaren proposamena.\nELAk azpimarratu du merkataritzaren egoerak nabarmen egin duela okerrera azken urteotan, jasanezina bihurtu arte. Negoziazioak 2021eko amaieran hasi ziren, eta mahaia hilabete hauetan guztietan bildu den arren, patronalak akordiorako edozein aukera blokeatzen du.\nSindikatuak gogorarazi du Gipuzkoako saltoki txikietako langile askok ez dutela soldata igoerarik izan azken 13 urteetan. Gaur egun, bi egoera daude sektorean: kolektiboaren zati bati 2006-2009ko hitzarmena aplikatzen zaio; besteari, 2010-2018ko hitzarmena. Ehungintzaren merkataritza ia %98an feminizatutako sektorea da. Beste behin ere, sektore feminizatuen lan egoeraren adibide argia da, deitoratu dutenez. Datuei erreparatuz gero, langile askok ez dute sekula lanaldi osoa izan, askok 20 urte baino gehiago daramatzate borondatezkoa ez den 20 orduko lanaldi partzialarekin, ezin dute lana eta bizitza uztartu eta ez dute enpresan kargua sustatzeko inolako aukerarik.\nHonek guztiak, ELAk azpimarratu duenez, okerrera egin du denden itxieragatik, EEEengatik eta kaleratzeengatik, online salmenten eta enpresek gehiago fakturatzeko eta enplegua suntsitzeko martxan jartzen ari diren digitalizazio prozesuen ondorioz. Gauzak horrela, sindikatuak digitalizazioari aurre egiteko neurriak eskatzen ditu, online salmentak eta denden itxierak langileengan izan dituen ondorio zuzenen aurrean.


Leharrei proba egingo dute larunbatean Gabirian. Noticias de Gipuzkoa\nLeharrei proba egingo dute larunbatean Gabirian\nLasterketak 24 kilometroko luzera eta 1.300 metroko desnibela du eta herria zeharkatzen du\n2017(e)ko martxoaren 30a, osteguna - 06:13etan eguneratua\ngabiria- Larunbatean Leharrei mendi lasterketa proba egingo dute Gabirian. 200 dortsal jarri zituzten prest antolakuntzakoek eta azken egunetan jakinarazi dutenez, dagoeneko kopurua bete da. Probak Gabiria zeharka-tzen du eta guztira 24 kilometroko luzera eta 1.300 metroko desnibela duen ibilbidea da. Lasterketaren irteera eta helmuga Gabiriako herrigunean izango dira, eta berezitasun gisa, antolatzaileek Leharrei-en azken zatia aldapa gora izango dela aipatu dute. Horrez gain, Leharrei proba puntuagarria da Goierri Kopa Trail sariketarako.\nLarunbatean egun osoko festa izango dute herrian. Goizean 8.00etatik 9.00etara dortsalak banatuko dituzte eta 9.30ean hasiko da aurtengo edizioa. Pare bat ordu beranduago lehenengo lasterkariak iritsiko direla espero dute. Ondoren, sari banaketari ekingo diote eta babesleen oparien zozketa ere izango da. Eguerdian, 14.00etatik aurrera Osinalde Elkarteak bokatak eta plater konbinatuak bazkaltzeko aukera eskainiko du.\nIazko urtean antolatu zuten lehenengoz proba hau. Antolakuntzakoek balorazioa egin zuten lehen lasterketa horren ostean, eta gustura agertu ziren jendartean izandako harrerarekin. Lasterketaren izenak ere badu bere historia. Diotenez, eliza eraiki-tzen ari zirela, harria garraiatzen zebilen mando bat leher eginda bertan geratu zen;hortik datorkio azken aldapa honi bere izena, eta, ondorioz, lasterketari.\nNahiz eta larunbatean izango den egun handia, biharko ere antolatu dituzte ekintzak. 18.00-etatik 20.00etara dortsal banaketa egingo dute kultur etxean, eta NAN edo federatu txartela eramatea beharrezkoa dela gogoratu dute. 19.30ean hasita pintxo-potea egongo da Ostatuan. Gaueko 22.00etan, berriz, Khan Tengri - Mendizaletasunaren hizkuntza Mikel Diez zumarragarrak eta Joseba Iztueta gabiriarrak egindako mendi dokumentala egongo da ikusgai kultur etxean. Iazko udan Diez eta Iztu-eta elkarrekin joan ziren Khan Tengri mendira, baina ez ziren gailurrera heldu, tontorrera heldu behar ziren egunean ekaitza piztu zelako. Izandako abenturak kontatuko ditu gabiriarrak biharko saioan. - M.A.


BARRUKO PROZESUAK DIGITALIZATZEA: 5 S DIGITALEKIN ORDENATU ri buruzko Webinarra (5. saioa) - Jardunaldiak - Colegio Vasco de Economistas\nBARRUKO PROZESUAK DIGITALIZATZEA: 5 S DIGITALEKIN ORDENATU ri buruzko Webinarra (5. saioa)\nON LINE, MAIATZAK 19, 17.30TATIK 19.00TARA\n"PROFESIONAL DIGITALA: Berbideratu zure negozioa, automatizatu zure lana eta saldu gehiago digitalizazioari esker" jardunaldien 5. saioa, Ingenieriak - Euskadiko Eraldaketa Digitalerako Bulegoarekin batera antolatuak.\n"PROFESIONAL DIGITALA: Berbideratu zure negozioa, automatizatu zure lana eta saldu gehiago digitalizazioari esker" JARDUNALDI ZIKLOARI BURUZKO INFORMAZIOA\nPrograma 8 jardunaldi birtualetan datza. Saioen edukiak aditu profesionalek garatzen dituzte, enpresen benetako proiektuekin duten esperientzian oinarritutako ikuspegi praktiko batekin.\nJardunaldi hauek lagunduko dizute:\nDigitalizazioan oinarritutako negozio-ikuspegi eskalagarri berriak ezagutzea\nMarketineko eta salmenta digitaleko estrategia bat abian jartzeko oinarriak ezagutzea\nEraginkortasun- eta segurtasun-irizpideen arabera automatizatu ditzakezun zure laneko arloak detektatzea\nEskura dituzun digitalizazio-tresnak ezagutzea, softwarean inbertsio handirik egin gabe\nZure digitalizazio-plana egitea\nJardunaldiak beren gaitasunak digitalizazioan oinarritutako jarduerak hobeto gauzatzeko sartu edo eguneratu nahi dituzten profesionalei zuzenduta daude.\nBeren negozioa bideratzeko modu berriak ulertu nahi dituzten profesional independenteak, baliorik ematen ez duten edo bezero gehiago erakarri nahi dituzten zeregin errepikakorrak murriztu nahi dituztenak.\nEnpresa eta bulego txikietako profesionalak, beren jarduera digitalizatzeko modu erraz bat bilatzen dutenak, taldearen barne-lana arinago eginez.\nProduktiboagoak izateko eta salmenta gehiago sortzeko prozesuak automatizatu nahi dituzten tamaina ertaineko enpresentzat lan egiten duten profesionalak.\nGrabaketa ikusteko www.ekonomistak.eus sartu zure erabiltzailea eta gakoarekin, "Nire profilean", "nire gertakizunak" atalean eta webinarrean sakatu.


Irina, ura, gatza...Ogia!!: enero 2010\nAupa, hemen duzue hauen sarrera. Estualdi batetik ateratzeko ogiak dituzue. Edozeinek egiteko modukoak, errezak eta gozoak. On egin.\nArgitaratzailea Juantxo - 18:58:00 0 Iruzkin\nEtiketak: Ogi errezak\nPare bat froga egin ondoren, azkenean lortu nuen erroskoa ama orearekin egitea.\nEta errezeta, hemen.\nArgitaratzailea Juantxo - 11:40:00 2 Iruzkin\nBlog berri on!!! Irinak eta Urunak\nBueno oraingo honetan albiste berri batekin natorkizue. Niretzat izugarri ona den albistea, zuontzat ere horrela izatea espero dut.\nOgiaren istorioan hasi nintzenean, duela hamabost hilabete, ia ez nekien zer zan blog bat. Existitzen zirela banekien bai.\nHalako blogak daude, informazio pila dute, gai guztien inguruan daude eta abarrekoak entzuten nituen baina...\nNire etxean ogia egiten hastea erabaki nuenean, ogiaren inguruan informazio bila hasi nintzen blog batzuetan sartzen. Euren artean ¿Te quedas a cenar? eta MTM (Madrid Tiene Miga). Hasiera baten irakurtzera sartzen nintzen, ehun mila galdera nituen egiteko baina, ez nintzan ausartzen. Beldurra kendu eta iruzkinak sartzen hasi nintzen. Erantzuten ninduten eta poz-pozik nengoen. MTM-koek blogean idazteko gonbidapena luzatu zidaten eta ... zergatik ez? esan nion nire buruari.\nGutxira, nire bloga sortu nuen, orduan ez nekien baina, niretzat egun horretan hasi zen gaurko istorio hau, Irinak Eta Urunak izena duen istorio hau.\nMTM-ri kriston inbidia izan diot ezagutu nuenetik. Halako talde bat, ogiaren inguruan elkarturik. Halako zerbait Euskal Herrian lortuko bagenuuu. Bufff!!!!, ezinezkoa da.\nEzinezkoa? Baaa, ez.\nBapatean, ni Olaiaren blogean sartzen hasi nintzan. Idu, ordurako sartzen zen. Teba nire blogean, gutxira Intxaurtsu bat ere azaldu zen. Iruneee, eta hori zein da? Aaa bai, Busturiako ikastaroan egon zena. Maddi, ama orea egiteko arazoak zituela eta galdezka hasi zena.\nNorbaitek beste bi ezagutzen zituela etaaa, eurei gonbidapena luzatzen badiet zer iruditzen zaizue?\nOhiana eta Marilu deitzen dira. Beranduago Mònicari ere esan genion\nKonturatu orduko hamar ginen. Lehen aipatutako bederatziak eta neu, Juantxo.\nDonostiko bi, Berangoko bat Bilbon bizi dena, Zarautztar beste bat, Erromokoa, Azkoitiarra, Barakaldokoa, Portugaletekoa baina Zugarramurdin bizi dena, bederatzigarrena Gasteizkoa? kasu honetan ez nago ziur eta ni neu Eibartarra.\nEdarra kuadrilia. Zin dagizuet dotorea dela.\nDagoeneko zortzi ezagutzen ditut, bi falta zaizkit. Ezagutzen ditudanak, mundialak. Beste biak? seguru nago mundialak direla ere.\nBeraz, blog kolektibo bat martxan jartzeko zer faltatzen zitzaigun? Gogoa, eta hori soberan daukagu. Baaa, aurrera!!!\nEta eguna heldu zaigu. Gaur, urte berriarekin batera, gure proiektu honi hasiera ematen diogu. Irinak eta Urunak du izena. Bi gauza lotzen gaituzte, Ogia eta Euskera.\nHorregatik, bloga Euskeraz argitaratzearena, proposamena egin zenean hutsunea ikusten zelako. Gutariko batek esaten duen moduan Euskal Herrian gastronomia duen garrantzia ikusita eta kontutan izanda nolako sukaldaritza dagoen, zergatik daukagu hutsune hau? Nik ez dakit. Baaa, gu pausu hori ematea erabaki dugu eta aurrera goaz. Niretzat, pausu hau oso inportantea da, eta dakidalako talde honek duen potentziala, ziur nago ondo aterako zaigula.\nDenon eskuetan dago, gure eskuetan eta zuon eskuetan ere.\nBlog berriaren aurkezpeneko bertsoak esaten duen moduan zerbait behar baduzue hartu, denon mezederako izango da eta.\nBlog berri on. Gaurtik aurrera Irinak eta Urunak zuon/denon bloga izatea espero dut. Disfrutatu.\nPD. Momentuz ez dakit zer egingo dudan nire blogarekin baina, ez da desagertuko. Ikusiko dut. Hemendik aurrera nik egindako ogi guztiak blog berrian (Irinak eta Urunak) argitaratuko ditut, eta jarraituko dut ogi berberak MTM-n erderaz argitaratzen.\nMuxu haundi bat denontzat.\nArgitaratzailea Juantxo - 22:00:00 2 Iruzkin\nEtiketak: Berri aparta.


Munduko feminismoa, euskarari emana | Hitzen uberan\n← Booktegiren bi proiektu: Elkarrizkatea eta “Azken aurreko manifestua”\nHAU LOTSA! →\nPosted on 2019-11-29 by Kattalin Miner\nArraratsek emakumeen presentziak ekarri dezakeen aldaketan jarri du fokua: “Itzulpengintza-ikasketetan emakumeak dira nagusi, eta beste hainbeste gertatzen da itzulpengintzako ikastaroetan. Oso sektore feminizatua da, eta ez da harritzekoa: kulturaren munduko jardun bat da, baina gehienetan ez du eskatzen kulturaren lehen lerroan ibiltzea aurpegia ematen; kualifikazio profesional handia eskatzen du, baina gaizki ordainduta dago; gainera, oso fama txarra du euskaldunen artean… Administraziotik kanpo, oso lanbide prekarioa da, eta badakigu sektore prekarioak feminizatuak egoten direla gehienetan. Hala ere, literaturan eta sariketetan gehienbat gizonak ibili dira oraintsu arte, hori baita itzulpengintzaren barruan prestigiorik handiena duen alorra. Urrezko Bibliotekako 20 lanen itzultzaileetan, hamabost gizonak dira, eta bost emakumeak: proportzio hori ez da lanbidean oro har dagoen bera, inondik ere. Literatura Unibertsalean, 177 liburu itzuli dira guztira: itzultzaile guztietatik 25 bakarrik dira emakumezkoak. Zorionez, badirudi aldatzeko bidean dela hori, eta inork ez du ukatzen bikainak direla emakume itzultzaile askoren lanak. Espero dut hemendik aurrera emakumeak errazago ausartzea goi-literaturako lanak itzultzera, plazara ateratzeko beldurrik gabe”.


«Polita da Eriken aurka aritzea, baina desatsegina berak galtzea nahi izatea» - Aspe\n26 de azaroa de 2020 Aspe Pelota\nUrteroko ohitura beteko du Altunak, azken bost urteetan jokatu baitu final bat gutxienez. «Oso pozik» dago Jaka, haren lagun handia, «lan gogor eta onaren fruitua» jasotzen ari delako. Baina buruz buruko bigarren txapela janztea baino ez du buruan\nBerria. Jokin Altunak (Amezketa, Gipuzkoa, 1996) aspaldi erabaki zuen koronabirusak eragindako osasun egoera kezkagarriaren aurrean bere burua «ahalik eta gehien zaintzea eta babestea». «Entrenatu, jokatu, etxe azpiko dendan erosketak egin, eta etxera; horra nire egunerokoa aspaldian», aitortu du. Bi hilabete daramatza kuadrillarekin mahai baten bueltan eseri gabe. Segurtasun neurri horiek guztiak muturrera eramango ditu aste honetan. Ez du nahi ezerk eragoztea Buruz Buruko Txapelketako finala jokatzea. «Sekulako faena litzateke finalaren astean gaixotzea». Bigarren finala du buruz burukoan. 2018an jokatu zuen aurrenekoa, igandeko toki berberean, Bilbon, eta txapela jantzi zuen, Aimar Olaizolari 22-14 irabazita. Igandean, «lagun handi baten» aurka ariko da: Erik Jakaren kontra.\nAurreko bidalketa Erik Jaka: “Ahora, más que asimilar lo logrado, hay que preparar la final” Hurrengo bidalketa “Tengo que empezar el partido enchufado”, dice Elordi\nParejas sorprendentes para un gran festival en Elgoibar\n13 de abuztua de 2018\nLos pelotaris de ASPE y Asegarce lucharán en parejas mixtas por hacerse con la txapela de la localidad guipuzcoana El frontón Plaza Berri de Elgoibar va a ser testigo de…\n24 de otsaila de 2019\nDiario de Noticias. Joseba Ezkurdia y Ladis Galarza afrontan las dos últimas jornadas de la liguilla del Parejas sin necesidad de hacer cuentas, porque solo les vale ganar ambos partidos…


EH Bilduren ekimenez, Legebiltzarrak txarretsi ditu gazteen emantzipaziorako Jaurlaritzaren politikak\nParlamentuak salatu du Gaztelagun programak, alokairua ordaintzeko laguntzak bideratzen dituenak, porrot egin duela. Estarronak eskatu du laguntza horiek jasotzeko gutxieneko adina 23 urtetik 18 urtera jaisteko.\n| 2019-10-09 17:00:00\nEH Bilduren proposamen bat aintzat hartuta, Legebiltzarrak “ez-nahikotzat jo ditu Jaurlaritzak gazteen emantzipaziorako diseinatutako politikak eta, bereziki, porrot egin duen Gaztelagun programa, etxebizitzaren alokairua ordaintzeko zuzeneko laguntzak arautzen dituena”. Hori dela eta, Parlamentuak programa hori aldatzeko galdegin dio Gobernuari, “haren irismena areagotzeko eta ahal beste gazterengana heltzeko”.\nEH Bilduren iritziz, Lakuak ondorengo neurriak txertatu beharko lituzke, besteak beste, Gaztelagun programan:\n• Laguntza eskatzeko gutxieneko adina 23tik 18 urtera jaistea.\n• Muga ekonomiko berriak ezartzea, gehienezkoak zein gutxienekoak, programaren hartzaile diren gazteek pairatzen duten diru-sarreren aldakortasunera egokituz.\n• Laguntzaren zenbatekoa hileko diru-sarreren eta alokairu-errentaren arabera kalkulatzea, gazteek etxebizitza alokairua ordaintzeko bideratutako zenbatekoa diru-sarreren %30 baino gehiago inolaz ere ez izateko.\n• Berariazko neurriak eskaintzea gazteei, bizi diren udalerrietan etxebizitza libreko bataz besteko hileko alokairu errentak Gaztelagun programan ezarritako mugak gainditzen dituenean.\nHalaber, koalizioak beharrezkotzat jo du, programa horretatik harago, bestelako neurri eraginkorrak hartzea alokairuaren burbuilari aurre egiteko, hala nola, Etxebizitzaren Legea modu integralean garatzea eta alokairuaren prezioari mugak ezartzeko neurriak aztertzea. Horren haritik, Josu Estarronak azaldu du “diru-laguntzak ezin direla konponbidea izan, emantzipazioaren arazoari errotik heldu behar zaiolako, horren jatorrian dauden aldagai eta elementu guztietan eraginda, adibidez, enpleguan, prekarietatean, Euskal Gazte Kontseiluak salatu duenez, gazteek gaur kobratzen dituzten soldatak bikoiztu egin beharko lituzketelako etxebizitza bat eskuratu ahal izateko. Gaur ia ezinezkoa da, gaztea izanda, etxebizitza bat erostea”.\nEH Bilduk Urkulluren Gobernuari eta Kutxabanki egotzi die Euskaltelen espoliazioa\nZegonak Euskaltelen zuntz optikoaren sarea saldu nahi duela iragarri du, Iker Casanovak ekainean ohartarazi zuen bezala. Euskaltelen kontrola berreskuratzeko eskatu die EH Bilduk Jaurlaritzari eta Kutxabanki, haien babesik gabe ezinezkoa izango zelako enpresaren deserrotze prozesua.\nTamalez, Iker Casanovak asmatu zuen. EH Bilduko legebiltzarkideak iragan ekainean ohartarazi zuen Zegona inbertsio funtsak Euskaltelen kontrola lortu eta gero hurrengo urratsa telekomunikazio enpresaren zuntz optikoaren sarea saltzea litzatekeela; alegia, haren ondare nagusia saltzea. Halaxe ohartarazi zuen Casanovak orduan, eta halaxe baieztatu da gaur, Zegonaren asmoak argitara aterata. Gaia larria izanik ere, are larriagoa da kontuan hartzen bada 2012ra arte Jaurlaritza zela zuntz optikoaren sare horren jabea eta urte hartan saldu ziola –oparitu ziola esan genezakeen– Euskalteli. Hau da, diru publikoarekin sortutako ondareak esku pribatuak aberasteko balioko du azkenean.\nHori horrela, EH Bilduk argi du Jaurlaritza –Iñigo Urkullu lehendakaria eta Arantza Tapia sailburua, bereziki– eta Kutxabank direla Euskaltelen deserrotze prozesuaren erantzule nagusiak. Euskaltelen erabakigunea Euskal Herritik kanpo dago ekainaz geroztik, Zegonak enpresaren kontrola hartuz geroztik, hain zuzen, eta deserrotze prozesu horretan –salatu du gaur Casanovak– “Jaurlaritzaren eta Kutxabanken parte-hartzea argia izan da, batzuetan norabide oker horretan eman diren urratsak txalotu edo justifikatu dituztelako eta beste batzuetan beraiek izan direlako protagonista prozesu horretan; izan ere, Gobernuak berak saldu zituen zuntz optikoaren sarea eta Euskaltelen zeuzkan akzioak”. Beraz, Jaurlaritzak eta Kutxabankek “erantzukizun argia eta nabarmena dute, haien konplizitaterik gabe ezinezkoa izango baitzen ikusten ari garen deserrotze prozesu hau aurrera eramatea”.\nHori dela eta, EH Bilduko legebiltzarkideak Jaurlaritzari zein Kutxabanki “jarrera aldatzeko eta Euskaltelen eragiteko” eskatu die, “gauzak bere onera itzul daitezen, Euskaltel kanpoko espekulatzaileen eskuetatik erreskatatu dezaten, enpresak bere jatorrizko izaera berreskuratu dezan eta berriro izan dadin euskal gizartearekin konprometituta dagoen konpainia bat”.


Ibilbideak - Busturialdea Urdaibai - BTT Euskadi\nBTT Zentroa Busturialdea UrdaibaiIbilbideak\nBusturialdea BTT Zentroak beren gogortasun eta zailtasun teknikoarengatik ezaugarritzen den ibilbide-sare bat du. Zentro horretan BTT-n zaleek bizikleta gainean duten trebezia probatzeko leku bat deskubrituko dute.\nBaina Busturialdean denontzako lekua dago. Zailtasun txikiko eta edertasun handiko ibilbide bat dago ere. Horren bidez Mundakako Itsasadarraren bihotza deskubrituko dute. Bertan zonako dibertsitate ekologiko handiena kontzentratzen da.\nIbilbide horiek bidaiaria landa- eta marinel-giro baten barruan murgiltzen dute, denboran eta irudimenean zehar eramango dioten auzoak, dorreak, errotak, burdinolak, baso sorginduak... zeharkatuz.\nIbilbidea/etapaZailtasunaDistantzia (Km)Malda (m)Denbora (h)\nMundakako Itsasadarra (R01)89,46171h 10'\nOmako Basoa (R03)1122,546502h 50'\nOmako Harana (R04)1131,6910264h 00'\nMontolan Dorrea (R05)1112,273781h 30'\nBermeotik Zugastietara (R09)1137,7112674h 40'\nOizko Parke eolikoa (R10)1135,2011454h 25'


"Emanaldiak egiten jarraitzea izango litzateke saririk onena" - Irutxuloko Hitza : Irutxuloko Hitza\n"Emanaldiak egiten jarraitzea izango litzateke saririk onena"\nZurriola Antzerki Eskolak hilaren 19an jasoko du Hiritar Merezimenduaren Dominetako bat. Iaz 20 urte bete zituen eskolak, eta oraindik ez dute ospatzerik izan. Horrela ere, domina jasotzean zerbait antolatzeko asmoa dutela dio Oihana Maritorenak (Gros, 1984), eskolako irakasle eta koordinatzaileak. Oso pozik daude sariarekin, eta euskarazko antzerkia sustatzen jarraitzeko gogotsu daude.\nHiritar Merezimenduaren Domina jasoko du Zurriola Ikastolako antzerki eskolak. Zer suposatzen du zuentzat?\nOso berri pozgarria izan da, batez ere ingurukoen artean ikusitako ilusio eta pozarengatik. Antzerki eskolak bi hamarkada baino gehiagotan egindako lanaren errekonozimendua da, aurrera egiteko indarra ematen duena.\nDominen hautagaiak herritarrek eta udal taldeek proposatzen dituzte. Jakin bazenekiten udalak hautagaien zerrenda atera aurretik aukeratuen artean zeundetela?\nEgia esan, ez genuen ezer jakin hautagaien zerrenda atera arte. Ezusteko polita izan zen.\nEta noiz jakin zenuten sarituak zinetela?\nSarituak izan ginela komunikabide bat gurekin harremanetan jarri zenean jakin genuen, baina aurretik udalekoak gurekin harremanetan jartzen saiatu ziren, baina komunikabide horren mezu hori ireki genuen lehenago.\nNola hartu zenuten albistea eskolakoek?\nDenek oso pozik hartu dute berria, eta hori izan da politena, ingurukoen poztasun hori sentitzea. Azken batean, sari hau oso zatitua dago, jende askorena da eta horien guztiena da zatitxo bat: eskolatik pasatako ikasle guztiena, hau aurrera atera duten irakasle eta gurasoena, Zurriola Ikastolarena, azken batean bera da hainbeste urtetan antzerkia sustatu duena, eta testuak itzultzen izan ditugun pertsona guztiena.\nUrrezko Danborraren ondoren, San Sebastian egunean ematen den bigarren oroigarri garrantzitsua da dominena. Hain zuzen, garrantzitsua da antzerki eskolarentzat? Zergatik?\nOso garrantzitsua da, bai. Azken batean, orain arte egindako lanari egindako aitorpen bat da, eta, aurrera begira, gauzak bide honetatik egiten jarraitzeko indarra ematen du. Antzerki eskola Donostia eta inguruetan euskarazko antzerkia egiteko erreferente bilakatu da, eta sari honek oihartzuna eman dezake, eta jendea gurera animatu. Guk antzerkia euskaraz egiten jarraitu nahi dugu, euskarazko antzerkia ikusi eta egiteko aukera normalizatu eta horretan ziur lagunduko duela.\nUdalak eta herritarrek eskolak urtetan antzerkian egindako lana nabarmendu dute. Antzerki eskola ez da ikastola sortu zen garaikoa. Noiz sortu zen?\nZurriola Antzerki Eskola Zurriola Ikastola da, eta honek beti egin izan du antzerkiaren aldeko apustua. Horrela, eskolaz barne antzerkiko eskolak eskaintzeaz gain, orain dela urte asko eskolaz kanpo tailer modukoak eskaintzen hasi zen Andoni Alemanen eskutik. Arrakasta ikusita 2001. urtean Zurriola Antzerki Eskola sortzea erabaki zuten Joserra Fachadok, Montxo Imazek, Santi Goñik eta Anartz Zuazuak. Garai hartan, oraingo irakasle ere baden Mikel Sarriegi irakasle lanetan zebilen.\nZurriolako antzerki eskola ere garrantzitsua da antzerkian euskaraz aritzeko aukera ematen duen hiriko bakarrenetakoa delako.\nAntzerki formazio integrala euskaraz jasotzeko aukera bakarra dela esango nuke, bai Donostian eta baita inguruan ere. Zurriola Antzerki Eskolak euskarazko antzerkiaren alde egin duen lana oso garrantzitsua da.\nAdibide bat jartzearren, Donostiako antzerki topaketetan parte hartzen hasi ginenean gu izaten ginen emanaldia euskaraz eskaintzen genuen bakarrenetarikoak. Gaur egun, berriz, lan gehiago ikus daitezke euskaraz. Euskarazko antzerkizaletasuna sustatzen ere ekarpena egin dugula esan genezake, eta euskaraz antzerkia egitea normalizatu egin da modu batean.\nAre gehiago, eskolak obra ezagun asko euskaratu ditu. Klasikoak zein modernoak. Obra batzuk aipatuko zenituzke?\nAntzerki eskolaren ekarpen handienetako bat hau dela esan beharra dago. Lanean hasi ginenean oso antzerki testu gutxi zeuden euskaraz, eta arlo horretan lan handia egin dugu. Oraindik ere gabezia handia dago, baina zertxobait hobetu da egoera.\nHorrelakoetan gure inguruko jendea izan dugu itzulpen lanetan, guraso, irakasle, ikasle eta lagunak. Batzuk aipatzearren: Felix Sainz, Ritxi Lizartza, Ainara Mendiola, Amaia Elizalde, Koldo Izagirre, eta Fernando Mendizabal. Asko izan dira, eta izugarri eskertu behar diegu.\nEuskaratutako obren artean, hauek aipatuko nituzke: Alfredo Sanzolen Delikatuak (Felix Sainzek itzulia), Alfredo Sanzolen Ilargian (Bere garaian Kepa Errastik itzuli zuen TAErentzat), Alfred Jarryren Ubu Errege (Ainara Mendiolak euskaratua), Sofoclesen Antigona (Amaia Elizalde) eta Pilar Pomboren Oihu egiteko zubia (Ritxi Lizartza).\nHoriez gain, lan asko ere guk sortu ditugu. Esaterako, Miren Maiteder kabareta, Naufragoak, 7tik 3, eta Izan ala ez izan. Horiek amateurrekin egindako lanak dira, eta horiei guztiei txikiekin egindako emanaldi eta ikuskizunak gehitu behar zaizkie.\nEraikin askotatik pasa da eskola. Zeintzuk diren gogoan duzu?\nNi antzerki eskolako ikasle izan naiz irakasle eta koordinatzaile izan aurretik, eta gogoan dut Montxo Imazekin non hasi ginen antzerkiko eskolak egiten, San Jose de la Montañan. Orduan oraindik antzerki eskola ez zen sortua, baina ikastola ondoan aritzen ginen. Hor egin nituen Joserra Fachadorekin nire lehen emanaldiak ere. Mariasun Landaren Iholdi obraren oroitzapen ederra dut eta baita Mutil ausarta lanarena ere.\nOndoren Kortxos eraikinean aritu ginen urtetan eta eraldaketa handia izan zuen lekuak antzerki eskola bertan egon zen urte guztietan. Hasieran areto bakarra zegoen bertan, auzolanaren bidez sortu zena, jende guztiaren borondate onarekin eta ondoren beste bi areto txikiago ere sortu genituen.\nBehin Kortxos saldutakoan, Hurrako egoitzara pasa ginen eta bertan aldaketa ezberdinak egon dira. Etorkizunean ere Ategorrietako eraikinean areto berri bat egongo da, beraz, hemen ere Zurriola Ikastolak antzerkiaren alde egindako apustua agerian geratzen da.\nBi leku esanguratsu: Kortxos eraikina –gerora Kortxoenea gaztetxe izan zen, eraitsi eta etxebizitzak egin zituzten arte– eta Hurrako aretoa, orain arteko azkena. Zein da bakoitzaren garrantzia?\nDenek izan dute berebiziko garrantzia. Agian Kortxos izan da antzerki eskolako urte gehienetan izan duguna eta sortu zen modua ere berezia izan zen, beraz, emozioak ere badakarzkigu. Oraingo aretoa ezberdina da, ikastolan bertan dago eta instalazio egokiak ditu gure lana aurrera eramateko.\nHaur, nerabe, gazte eta helduak formatzen ditu eskolak. Betidanik izan da horrela?\nBetidanik aritu gara adin guztietako jendearekin. Gurasoen taldea ere badugu. Gure asmoa eta helburua ahalik eta jende gehien antzerkia euskaraz egitera hurbiltzea da, adina edozein izanda ere. Antzerkia euskaraz egin nahi duen oro ongietorria izango da. Ateak zabal-zabalik aurkituko ditu.\nEskola sortu zenetik, zenbat ikasle pasa dira eskolatik, gutxi gorabehera?\nAurreko batean galdera bera egin ziguten eta aztertu beharreko zerbait dela erantzun genien. Zenbait urtetan 200 ikasletik gora izan ditugu, beste hainbatetan 170 inguru, tarte horretan ibili izan gara, baina ezin esan zenbat ikasle izan diren, batzuek urteak baitaramatzate gurekin. Hurrengo sarirako datu hau kalkulatu beharko dugu.\nHasieran ikasle ziren batzuk, aktore bihurtu ziren taula gainean. Baita ere antzerki profesionalean, telebistan, zineman eta Interneten. Zu horietako bat zara. Zeintzuk aipatuko zenituzke lortu duten oihartzunari erreparatuta?\nHala da, bai [barrez]. Egia da Zurriola Antzerki Eskolaren helburua ez dela aktoreak sortzea, baina onartu behar da eskolatik pasatako jende asko mundu honetan dabilela edota ibili izan dela lanean. Batzuk ikastolatik txikitatik ibilitakoak dira, bertan hazitakoak: Loreto Mauleon, Arkaitz Gartziandia, Asier Oruesagasti, Nerea Arriola, Markel Sainz eta ni neu. Aldiz, beste batzuk eskolara hurbildutakoak dira: Iñigo Aranbarri, Asier Sota, Aintzane Gamiz, Beñat Iturbe eta Egoitz Sanchez.\nIkasleen papera ere nabarmentzekoa da. Zeintzuk dira eskolako irakasle esanguratsuenak, zure ustez?\nAntzerki eskola bi taldetan banatzen dela esan dezakegu: alde batetik LH3tik batxilergora bitarteko taldeak, eta, bestetik, 18 urtetik gorakoak, talde amateurrak. Lehen multzoan, batez ere, Zurriola Ikastolako ikasleak daude, baina irekia dago ordutegi aldetik aukera duten heinean, beste jende guztiarentzat. Maila bakoitzean antzerkiarekin lotutako arlo bat lantzen dugu: mimoa, klown pertsonaia, klown historia, testua, inprobisazioak, gorputz adierazpena, sormena eta ikasleek nahi dutena.\nAmateur taldeak, berriz, orain bost dira eta horiekin askotariko lanketak egiten dira, taldearekin adostuta. Klasikoak egin izan ditugu, ondoren klowna, kabaretekin ere ausartu gara eta horrela lan ezberdinak egin dira ikasleek ere denetarik egin dezaten.\nIrakasleei dagokienez, aurten lau irakasle gaude: Mikel Sarriegi, Joserra Fachado, Nerea Arriola eta ni. Joserra eta Mikel dira urte gehien daramatzatenak eta Nerea aurten sartu da. Iraganean Montxo Imaz, Nagore Aranburu, Anartz Zuazua eta Maider Oiarzabal izan ditugu gurean.\nGaur egun zenbat ikasle dituzue, eta zein da horien adin tartea?\nLH3 eta batxilergoaren artean 140 ikasle ditugu. Aldiz, amateur taldeetan 35. Urtetan 200 ikasle izan ditugu, eta tarte horretan mugitzen gara.\nZeresana emango duten aktore gehiago sortuko dira antzerki eskolatik?\nZiur baietz. Etorkizunean ere erreferente izango gara zentzu honetan. Casting asko egiteko jotzen dute gurera, eta horrek ere gure ikasleen profesionaltasuna agerian uzten du, asko baitira errepikatzen dutenak.\nHala ere, aurretik esan bezala, gure helburua ez da aktoreak sortzea, ikasleek antzerkia eginez gozatu eta ikastea baizik. Antzerkia egiteak onura asko ekar ditzake. Pertsona bezala tresna asko lor daitezke antzerkiaren bidez, etorkizunean ikasle hauentzat ezinbestekoak izan daitezkeenak: publikoan hitz egiterako orduan lotsa galtzea, geure burua ezagutzea eta konfiantza lortzen dugu gure buruengan, besteak beste. Oso polita da ikasleek izaten duten bilakaera ikustea, eta magikoa izaten da askotan zein aldaketa politak ikusten diren bizitzea.\nZenbat antzerki obra egin ditu antzerki eskolak bere historian?\nZerrenda bat osatzen ari gara, baina egia da oraindik lana dugula egiteko. Talde bakoitzarekin urtero emanaldi bat eskaintzen dugu, eta amateur taldeekin ia urtero ere ikuskizun berri bat sortzen da. Amateurrekin bakarrik 60 ikuskizunetik gora egin direla esan genezake, eta besteekin egindakoak askoz ere gehiago izango dira. Atzera begiratuz gero, lan handia egin dugula konturatzea ederra da, eta horren parte izan eta sentitzea are gehiago.\nArlo guztientzat izan dira zailak, eta kulturarentzat zer esanik ez. 2020-2021 ikasturte hasiera zaila izan zen, ez baitzegoen oso argi zer gertatuko zen eskolaz kanpoko ekintzekin, baina Zurriola Ikastolak apustu handia egin zuen, eta behar bezalako neurriak hartuta gure jardunari ekiteko aukera eman zigun. Alde horretatik oso eskertuak gaude iazkoagatik, eta jakina, baita beti antzerki eskolagatik egin duenagatik ere.\nIkasturte berezia izan dira iazko eta aurtengoa, ez baita erraza antzerkia musukoarekin egitea adibidez, baina ikasleek oso jarrera ona izan dute, eta baita gurasoek ere. Iaz emanaldiak beste era batera antolatu genituen eta guztien aldetik jarrera bikaina izan genuen, beraz, milesker denei hemendik.\nBuruan hainbat gauza ditugu eta akaso 20. urteurrena ospatzeko ere aitzakia polita litzateke, baina oraindik ezin zehaztu ezer. Hori bai, erabaki bezain laster jakinaraziko dugu.\nDonostiako antzerki topaketetan parte hartu izan dugunean hainbat sari jaso ditugu; taularatze onenarena, obra onenarena eta abar. Egia da gure helburua ez dela inoiz sariak jasotzea izan. Emanaldiak egiten jarraitzea izango litzateke saririk onena.\nBukatzeko, zein da antzerki eskolaren etorkizuna?\nAntzerki eskolak etorkizun oparoa izango du. Ikasleek gugan konfiantza dute eta euskarazko antzerkia irakatsi eta eskaintzen jarraituko dugu gure indar guztiarekin.


Uncategorized | Slump doktorearen zaintiratua\nOrduan 14-15 urte nituen nik. Bi gutxiago anai aluak. Gogoan dut Delgadori ezinikusi apur bat...\nZe demontre da hau? Euskararen erabilera sustatzea omen du xede bideo bero honek. Leizaola fundazioak egin du. Edonor plazerez urtzeko modukoa… Puf, bideoak gustu txarreko hainbeste txiste merke egiteko aukera ematen du, eta oso zaila da tentazioari eustea. Berriro diot, badaezpada ere: bideoan ageri diren bi film laburrek (Mendekua eta Euskaltegi bitxia izenekoek) “euskararen erabilera sustatzea” dute helburu, euskara aisialdirako ere baliagarria dela erakustea.\nEz zuten berradiskidetzerik...


781 GPSa baliabide didaktikoa. :: ikasi :: Udako Euskal Unibertsitatea\n781 GPSa baliabide didaktikoa.\nHasiera-data: 2010(e)ko irailaren 9a\nAmaiera-data: 2010(e)ko irailaren 30a\nIkastaro honen bidez GPS sistema osoa, baliabide pedagogiko bihurtzen ikasiko dugu. Honetarako Eskuko GPS hartzaile marka nagusiak hartuta, ibilaldiak, kokapen interesgarriak eta beste aukera batzuetaz baliatuko gara, ikasleentzako ibilbide pedagogikoak diseinatu eta hauen gainean lurraldearen gaineko azterketak egiteko. Hori guztia tresna libreetan oinarrituta, eskuragarritasun osoko softwarea, zeinen gainean kanpoan jasotako informazioa ustiatu.\nAldi berean “Sarean” gai honen inguruan dauden baliabideez ohartzea eta erabiltzeko gai izatea bilatzen da, informazioa elkartrukatzea, hobetzea eta honen gainean jarrera kritikoa edukitzeko ahalmena garatzea.\nIkastaro hau on line emango da, baina aurrez aurreko bi saio izango ditu, hasierakoa (irailaren 9an) eta azkena (irailaren 30ean, irteera).\nIrakasleei eskuko GPSak erabiltzen irakastea eta irakaskuntzan dituen aukerak garatzea.\nEdozein eskuko GPSren funtsezko printzipioak ikastea.\nEskuko GPS tresnen alternatibak ezagutzea, PDA + GPS antena, portatila + GPS antena...\nGaur egungo satelite bidez lokalizatzeko teknikak ezagutzea: errusiarra, amerikarrak eta europearra.\nIrakasleei kartografiaren oinarriak argitzea.\nWaypoint eta track delakoak markatuz ibilbideak egiten ikastea.\nEkintza didaktiko baten adibidea.\n1. GPSaren oinarri teorikoak\n1.1. Kartografiari buruzko oinarrizko ezagutza\n1.2. Zer da GPS sistema? Zertarako balio du? Nola kalkulatzen da kokapena?\nGPS sistemaren oinarriak.\nGPS sistema Euskadiko Autonomia Erkidegoa.\n1.3. GPS-hartzailearen erabilera\nEskuko GPS-en ezaugarriak, GPS bat non eta nola lortu.\nGPS-hartzailearen erabilera: kontrolak.\nIn situ: ibilbideak hartzailearekin jasotzea eta grabatzea (mendian, kostaldean...)\n"Waypoint", "Ibilbide" eta "Track"-ak hartzailearekin gordetzea.\n2. GPS ordenagailuan\nGPSren datuak erabiltzeko programak: Trackmaker, Ozi explorer, Compe.\nMapa bat kalibratzea.\nHartzailetik datuak inportatzea.\nOrdenagailuan ibilbidea egin eta hartzailera bidaltzea.\nTracka konponduta bidaltzea.\nGoogle Earth-en ibilbideak ikustea. Google Earth-en ibilbidea gordetzea.\nMapak eta ortofotoak eskuratzea: EAE, Nafarroa, Espainia...\nSigpac-en mapak eta ortofotoak eskuratzeko programa.\nInformazioa eta materiala ematen duten foroak: www.mendiak.net, Wikiloc.\nGPSren erabilera irakaskuntzan\n3. Ibilbide didaktikoa egitea GPS eta Google Earth erabiliz.\nIbilbide didaktikoa diseinatzea.\nAzken pausoa azaltzea: "Googlen jarri".\nInformazio iturria eta zabaltze eremua: Wikiloc\nBibliografia eta beste iturri batzuk: lotura interesgarriak.\nIkastaroak alde praktikoa eta teorikoa uztartuko ditu, saio presentzialak eta on line irakaskuntza konbinatuz. Azken saio presentzialean, irteeran, azken praktiken emaitzak eta azken arazoak landuko dira, praktika landuz. Moodle plataformaren bidez edukien informazioa zabalduko da eta ariketa praktikoak landuko dira. Zalantzak, argibideak eta ezagutza elkarrekin eraikiko dira plataformako foroen bitartez.\nBigarren hezkuntzako irakasleei.\n- Moodle plataformara sartzeko erabiltzailea eta pasahitza emailez bidali ditugu (09-07). Ez baduzu emailik jaso UEUra deitu (943821426).\n- Lehenengo egunean bakoitzak bere ordenagailua ekartzea komeni da, beharrezko programa batzuk denon artean instalatzeko.\n- Bestalde, ikasleek GPSa izatea bereziki gomendagarria da.\nGPS, baliabide didaktikoak, kartografia


Hondartzarako bidea ez da moztuko lonja zaharraren parean, atarietan agertutako kartelek hala iragarri arren — Mutrikuko Udala\nHondartzarako bidea ez da moztuko lonja zaharraren parean, atarietan agertutako kartelek hala iragarri arren\nHondartzarako bidea ez da moztuko lonja zaharraren parean, atarietan agertutako kartelek hala iragarri arren Udala Jaurlaritzaren Garraio Azpiegituren Zuzendaritzarekin harremanetan jarri da, eta adostu dute bidea ixtera behartzen duen obra udaldia pasatu arte atzeratzea. https://www.mutriku.eus/eu/albisteak/hondartzarako-bidea-ez-da-moztuko-lonja-zaharraren-parean-atarietan-agertutako-kartelek-hala-iragarri-arren https://www.mutriku.eus/eu/albisteak/hondartzarako-bidea-ez-da-moztuko-lonja-zaharraren-parean-atarietan-agertutako-kartelek-hala-iragarri-arren/@@download/image/67842558.jpg\nUdala Jaurlaritzaren Garraio Azpiegituren Zuzendaritzarekin harremanetan jarri da, eta adostu dute bidea ixtera behartzen duen obra udaldia pasatu arte atzeratzea.\nGaur, hilak 8, Nasa kaleko atarietan Lonja zaharraren parean bidea lau astetan itxiko zutela iragartzen zuten kartelak agertu dira. Bidea ixteko arrazoia, Lonja zaharretik Iberdrolaren transformadoreraino egin beharreko obrak ziren. Baina obra hori udaldia pasa arte ez hastea adostu du Udalak obra zuzentzen duen Garraio Azpiegituren Zuzendaritzarekin.\nKartelen berri jakin bezain laster, Udala Jaurlaritzarekin harremanetan jarri da, eta egin nahi zutenaren aurrean bere aurkakotasuna agertu dio, bi arrazoi nagusi emanda:\n- Auzo bat bakartuta, komunikazioa gabe, utziko litzateke. Bertan bizi diren herritarren artean, edadetuak eta ezindauak daudela nabarmendu du Joseba Palenzuela alkateak egoeraren larritasunaren dimentsioa ikusarazteko.\n- Mutriku kostako herria denez, ekainaren 15ean uda denboraldia hasiko da, eta hondartzarako bidea moztuko litzateke, horrek dakarren guztiarekin; besteak beste, hondartzen garbiketarako makineria heltzeko ezintasuna, hondartzako salbamendurako sarbidea kentzea eta jendearen afluentzia moztea.\nHorren aurrean, Jaurlaritzak bidea ez ixteko konpromisoa hartu du, eta udaldia pasatu arte pasabidea bermatuko dutela ziurtatu dute.\nHorrekin batera, Samikolla-Burumendi errepidearen konponketaz hitz egiteko biltzea adostu dute. Udala eta Jaurlaritzako ordezkariak obra egingo duen enpresako arduradunekin batuko dira datozen egunetan.\nUdalaren eskaera garbia izango da: lehenbailehen Burumendiko sarbidea irekitzea. "Gutxienez, errei bat irekitzea da lortu nahi duguna, jendeak pasabidea eduki dezan, eta obra bere osotasunean amaitu artean, hondartza eta portu inguruko zirkulazio arazoei behin behineko irtenbidea emateko", azpimarratu du alkateak.


«Adinean aurrera joan ahala, landareen begirada geldi eta zabal hori hartu dut» | El Diario Vasco\nCulturas«Adinean aurrera joan ahala, landareen begirada geldi eta zabal hori hartu dut»\n«Adinean aurrera joan ahala, landareen begirada geldi eta zabal hori hartu dut»\nJuan Kruz Igerabide, herenegun Donostiako Parte Zaharrean, eskuan liburu bat duela / Unanue\nEHUko lanetik erretiratu da, aforismo-liburu bat atera du orain, bere hirugarrena, eta umeentzako abezedario poetiko bat egiten ari da\nFÉLIX IBARGUTXI Sábado, 16 septiembre 2017, 17:28\nJuan Kruz Igerabidek 'Labur txintan' aforismo-liburua plazaratu du. Genero honetako hirugarren emaitza du, aurretik 'Herrenaren arrastoan' (1998) eta 'Egia hezur' (2004) atera zituelarik. Uste du hiru liburuok badutela gauza bat komunean: «bizitzari begiratzeko jarrera».\n-Bizitzari begiratzeko modu bat ageri da liburuan, beraz.\n-Munduan izan diren pentsalari handi batzuen pentsamenduaren hariari tiraka sortutako aforismoak dira. Baina egunerokotasunaren ikuspegitik jorratu ditut haien esanak, eta baita ere distantzia pixka bat hartuz, bai pentsalari haiekiko, bai norberaren buruarekiko. Etengabeko ironia dago hasieratik bukaera arte.\n-Zein ditugu pentsalari horiek?\n-Diseinatzaileak liburuaren azalean ipini ditu izen horietako batzuk: geroketatik hasita -Hipokrates, Parmenides, Heraklito...- Hobbes bat, Kierkegaard bat, Canetti, Spinoza, Pascal, Freud, Cioran... Horien babesa bilatu dut, baina aldi berean horien seme bihurri bihurtu naiz.\n-Horrelako autoreen irakurle saiatua izan zara, hortaz.\n-Irakurle, baina ez sistematikoa, non eta ez nuen egin behar lanen bat unibertsitaterako edo hitzaldi baterako. Mokoka egin izan ditut irakurketok, pentsalari batetik bestera saltoka; zokomiran, esan genezake.\n«Askotan kontrastearen bidez azpimarratu dut edukia. Adibidez: 'Logikan sinestea logikoa al da?'»\n-Esan ohi dute aforismoak egiten hasi eta adikzioa sortzen dutela. Horrelako zerbait entzun nion Karlos Linazasorori, adibidez.\n-Bai, urte hauetan nahiko sarri landutako generoa izan dut. Material ugari atera zait, eta hortik egindako entresaka da liburu honetan datorrena. Esango dizut liburuko atal batzuk: lehenengoa, 'Giza-legearen koaderno ausazkoa', gizarte-gaiei buruzkoa; gero 'Educatio non petita', heziketari buruzkoa, nik hor urte asko eman ditut eta. Azken atalak 'Umorez gerotik gerora' eta 'Landareen patxada' dira.\n-Landareen patxada? Bai gauza deigarria!\n-Horko aforismoak ez dira espiritualak, erlijioaren ikuspegitik, baina espiritualista dei daitezkeen gogoetak dira. Neure buruarekin autoindagazioan jardun naiz. Ironia erabili dut, baina ozpina bezala, tanta batzuk besterik ez. Saiatu naiz gauzak ez garrazten. Ez da ironia leuna, baina ez da sarkasmora iristen.\n-Landareei patxada ikusten diezu?\n-Landareak poliiiiki hazten dira eta bizi guztia toki bakar batean ematen dute, eta begirada ere bakarra dute. Nik, adinean aurrera joan ahala, esango nuke landareen begirada geldiago eta zabalago hori hartzen joan naizela; eta beste gizakiei antzera ez ote zaien gertatzen... Pixkanaka-pixkanaka landareen patxada hartzen ote goazen.\n-Esan nahi duzu urteen poderioz, azkenean ikasten dugula ingurua kontenplatzen?\n-Aforismo batzuek hitz-jokoa izaten dute. Zure hauetan hortik asko al dago?\n-Hitz-joko bat edo beste badago, baina saiatu naiz beti edukiari lehentasuna ematen. Askotan, kontrastearen bidez azpimarratu dut edukia. Adibidez: «Koherentzia egoskorkeriaren aldaera bat da». Edota: «Logikan sinestea logikoa al da?»\n-Euskal Herriko Unibertsitateko irakasle-lanetik erretiratuta zaude, ezta?\n-Bai. Laboa Katedran laguntzaile nago orain, eta gainontzeko unibertsitate-lanetatik erretiratuta, bai.\n«Laboa Katedran artistak ezagutzeko aukera izan dut, baina buruhauste burokratikoak ere bai»\n-Horrek esan nahi du orain idazketari emanago bizi zarela?\n-Hasiera honetan, gutxiago idazten ari naiz lehen baino. Gauzak patxada gehiagorekin hartzen ditut: lehen, bainatzera joaten banintzen, di-da egiten nuen, orain denbora gehiago ematen dut. Ez nau horrek batere kezkatzen. Material asko daukat idatzitakoa eta inongo presarik ezer argitaratzeko.\n-Zein izan dituzu liburu salduenak?\n-Helduen alorrean, 'Hauts bihurtu zineten', dudarik gabe. Eta umeenean, gaztelaniaz '¡Agua va!', Edebe argitaletxekoa; euskaraz, paretsu, 'Jonas eta hozkailu beldurtia' eta 'Egunez parke batean'.\n-'Hauts bihurtu zineten' horrek, Euskal Herriko historia hurbilari lotutako istorioa zelako lortuko zuen beharbada arrakasta.\n-Inoiz ez da jakiten. Nik idatzi ditudan hiru nobelak, hirurak dira errealitate hurbilarekin konexioa dutenak. Baina idazmolde klasikoagoa erabili nuen 'Hauts bihurtu zineten'-en. Besteak esperimentalagoak ziren.\n-Zer eman dizu Mikel Laboa Katedrako zuzendari izateak?\n-Batetik, izugarri miresten nuen artista batengana hurbiltzeko modua izan dut, eta hori izugarria izan da. Gero, bestetik, artearen alorreko jende-mota askorekin harremana izateko aukera eman dit. Eta, azkenik, buruhauste burokratikoak ere eman dizkit; orain gutxien axola zaidana da, hala ere.\n-Orain zer idazten ari zara?\n-Haurrentzako abezedario bat, Denonartean argitaletxearekin aterako dudana. Hitzen formarekin poema batzuk osatu ditut. S bat, adibidez, zisne batean ikus dezakezu; eta B bat haurdun bat haurdun dagoen emakume batengan... Marrazkiak, Granadan bizi den margolari irundar batek egin ditu: Elena Laurak. Ikusita zer egin duen, esan dut nirekiko: psikoanalista da, nire barruan sartuta ibili da!\n«Ezinegona joaten da, baina poemak hor gelditzen dira»\nBertsolaritza eta bertsogintzaren gaineko gogoetak egingo dituzte asteartero Bilbao, Baiona y Dax, plazas vecinas


Kapsulak Detoxic erosi Puerto La Cruz\nKapsulak Detoxic Puerto La Cruz\nKapsulak Detoxic batetik parasitoak erosi Puerto La Cruz\nErosteko Detoxic Puerto La Cruz, eskatzen du:\nErritmoaren ekintza mugatua da. Bizkortu gora erosi Detoxic deskontua batekin -50%.\nNon erosi Puerto La Cruz Detoxic\nSartu ordena formularioa web orrian zure izena eta telefono zenbakia droga erosi batetik bizkarroi kapsulak Detoxic Puerto La Cruz prezio murriztua. Espero deitu Aholkularia, zure eskaera kapsulak Detoxicthe Arduraduna zurekin harremanetan jarriko da laster. Duzu bakarrik ordaindu jaso ondoren, partzelaren batetik courier edo postetxean Puerto La Cruz.\nAbantaila nagusia meds Detoxic hori da epela du ekintza, eta ez du ematen larria bigarren mailako efektuak. Erosi droga Puerto La Cruz da, gutxienez, arrazoi hori ez du guztiz berdinak kideekin. Besteak beste, funtsak dira, baina ez dira guztiz berdin-efektua, eta ez da bermea ez sendatzea, infestation. Ez duzu saiatu bada erosi Detoxicda ebaluatzeko eraginkortasuna droga bat, gutxienez, behin. Produktuaren prezioa ahalbidetzen esperimentuak.\nNon erosi kapsulak Detoxic Puerto La Cruz\nErosi Espainian eta prezio onenean Detoxic Puerto La Cruz (Espainia), sartu Zure telefono-zenbakia eta izena erabiliz, eskaera-inprimaki labur bat izango duzu denbora harremanetarako Kudeatzailea eta aholkatzeko ordena Detoxic eta entrega. Ordainketa bakarra jaso ondoren, partzelaren ordaindu bidalketa postetxean edo mezularitza. Prezioa bidalketa Detoxic mezulari bidez zehaztutako helbide arabera alda daiteke hiria Espainia, jakiteko prezioa aholkulari baten ondoren jarriz ordena kapsulak Detoxic parasitoak web-orri ofiziala.\nParasitoak giza gorputzean: parasitismo barietateak, espezieak (pinworms, toxocara, ascaris, hookworm eta nekator, tenia zabala, behi tenia, txerri tenia, echinococcus, alveococcus, lamblia, ameba, trikinela, eskistosomak), parasitoen egokitzapen propietateak, prebentzioa.\nParasitoak giza gorputzean\nGaixotasun parasitarioen etiologia, aurkezpen klinikoa, diagnostikoa eta tratamendua, baita prebentzio neurriak ere.\nGehiago arriskutsua parasitoak gorputza\nMota parasitoak gorputza, azterketa parasitoak, intoxikazioak, pozoiak, parasitoak, maila arriskuan.\n14 Abuztu 2019\nOrdena Puerto La Cruz Detoxic


Kapitalak - Iñaki Lazkano - Alea.eus\nIñaki Lazkano 2016-11-10 12:49 Iritzia\n"Kapitalak lausotzen doazen une hauetan Arabak badu nora begiratu"\nEAEko hiriburua antza Gasteiz eta kapital-kanona ere kobratzen ei dugu titulu hori eraman eta sustengatzeagatik; baina, alimaleko kapitalak langileen soldaten eta bizitzen bizkar metatzen diren hiri-kanposantu honetan 40 urteko behargin batek bizia galdu du 900 kiloko pieza batek azpian hartuta. Aldi baterako kontratua zuen, jakina, eta gainera bigarren hildakoa da egoera berdinean fabrika berean oso denbora gutxian.\nKapitala gara, agidanez, eta green izatearen ajeak eta biharamunak ahal dugun bezala daramatzagu baina etorkizunerako fracking-zulo berrietan pentsatzen ari dira gure agintariak Subilla Gasteiz inguruetan.\nHirikankar izan nahi eta hiri-kaskar izatera ere iristen ez ote gareneko susmoa dut egun batean bai eta hurrengoan ere bai, maiztasun ikaragarriz, bortxa matxistaz hildako emakumeen zerrenda taigabe handitzen doala ikusita.\nAitzitik, hiriburutasuna giza balioen garapenean neurtuko balitz egun hauetan lautadak beste kapital bat izango luke.\nKapitalak lausotzen doazen une hauetan Arabak badu nora begiratu, badu lautadak behelainoa gurutzatuko duen argi izpia; ekialdean piztu da eta oraingoz 75 orduz izango da isiotuta, irazekia.\nBadugu euskararen kapital berria, hiri buruzagia, Agurainen hartua dute erabakia, egunerokoan euskaraz bizi nahi dutelako,


Irekia Eusko Jaurlaritza - Gobierno Vasco :: Guztira 221.468 pertsonak hartu dute dagoeneko gripearen aurkako txertoa Euskadin\nGuztira 221.468 pertsonak hartu dute…\nOsakidetzak eta Osasun Sailak gogorarazten dute txertoa gripearen aurkako prebentzio-neurri bakarra dela; gripearen ondorioz, iaz, 1.600 pertsona baino gehiago ospitaleratu ziren\n65 urtetik gorakoak, gaixo kronikoak eta haurdun dauden emakumeak, datozen asteotan, beren osasun-zentrora joan daitezke, dosia jasotzera\nGuztira, 221.468 pertsonak hartu dute, dagoeneko, gripearen aurkako txertoa, gripearen aurkako txertaketa-kanpainaren lehen hiru asteetan, 16.000 inguruk egunean. Osasun Sailak eta Osakidetzak arrisku-taldeetan dauden pertsonek txertoa jartzea zer garrantzitsua den nabarmendu dute, alegia, 65 urtetik gorakoek, gaixo kronikoek eta haurdun dauden emakumeek. Datozen asteotan, oraindik, haien osasun-zentroetan jarri ahalko dute.\nGogorarazi behar da nahiz eta gripeak normalean izaera kliniko onbera duen, biztanle-talde batzuetan konplikazioak eragin ditzakeela. Iaz, 1.662 pertsona ospitaleratu ziren, eta, haietatik, 435 larri egon ziren. Gainera, 79 pertsona hil ziren gripearen ondorioz izandako konplikazioengatik.\nAurreko denboraldian, gripearen intzidentzia handieneko astea 2019ko hirugarren astea izan zen; orduan, 532,5 kasu erregistratu ziren 100.000 biztanleko. Oraingoz, Gripearen Jagoleen Sareak ez du antzeman kasu-kopurua areagotu denik, baina egoera datozen asteotan alda daiteke, baldintza meteorologikoek txarrera egiten badute.\nOsasun Sailak nabarmentzen du txertoa hartzea erantzukizun-ekintza bat dela, eta gaixotasunaren aurrean babesteko modurik onena. Txertoa hartzea gaur egun dugun prebentzio-neurri seguruena eta eraginkorrena da.\nGogorarazi behar da iaz, 2018ko gripearen aurkako kanpainan, guztira 373.878 dosi eman zirela, zehazki aurreko urtean baino 1.935 txerto gehiago. Haietatik, guztira 285.335 txerto, alegia txertoen % 76, 65 urteko edo gehiagoko adin-taldean eman zen, hau da, % 58ko estaldura izan zuen. Nahiz eta, zorionez, herritarrak gero eta kontzienteagoak diren txertoa hartzeak nolako garrantzia duen, Osasun Sailak eta Osakidetzak gogorarazten dute oraindik 65 urtetik gorako hamar pertsonatik lauk ez dutela hartzen; beraz, egunotan osasun-zentrora dosia hartzen eta gaixotasun horren aurrean ahalik eta lasterren babesten joatera animatzen dute.


Estatuek ba al dute neurri egokirik? | atzerria | GAUR8\nEstatuek ba al dute neurri egokirik?\nEstatuetan oreka etengabe bilatzen da eskala ekonomiak eskaintzen dituen onuren eta aniztasuna gobernatzeak sortzen dituen kostuen artean\nEuropar Batasunaren mugak astindu ederra jasotzen ari dira. 2016ko ekainean Britainia Handiko herritarrek erreferendum bidez bertatik alde egitea erabaki zutenetik, Europako integrazio prozesua krisian da. Europar Batasuna zabaltzeko asmoak hoztu egin dira eta jarraitu beharreko norabidearen inguruan gero eta zalantza gehiago daude. Bestalde, Europako herri txikien artean Estatu propioa sortzearen aldeko mugimenduak biderkatu egin dira, besteak beste, Eskozian, Korsikan, Katalunian eta Euskal Herrian bertan. Erritmo ezberdinekin, independentziaren auziak bizirik dirau herriotan. Azkenik, Italiako hauteskundeen emaitzek erditik zatitutako herrialde bat utzi dute agerian. Azken finean, ez da soilik integrazioaren norabidearen kontua; Europaren erdian banaketa prozesuak indartzen ari dira.\nProzesuon inguruan hausnartzeko, Italian jaiotako ikertzaile batek, Alberto Alesina, tresna batzuk eskaintzen ditu. Alesina da Estatu baten neurri egokienaz hausnartu duen gutxietako bat. Lehen begiradan bere ikuspegiak sinpleegia dirudi, baina hausnartzeko behinik behin balio du. Bere iritziz bi joera kontrajarri daude. Alde batetik, ekonomialariek “eskala ekonomia” deitzen dutena dugu. Hau da, zenbait ekoizpen prozesutan, gastu finkoak handiak dira, eta, ekoizpena gero eta handiagoa izan, orduan eta hobeto: gastu finko handiok produktu gehiagoren artean banatuko dira, banakako kostua jaitsiz. Estatu baten kasuan, zenbait ondare publikoren kostua ere handia da, esate baterako, txanpon propioa izatea eta kudeatzea, ogasuna edo kanpo merkataritza. Baliabide handiak eskatzen dituzten ondareak izanik, Estatu txikientzat zama astunegia izan daitezke, pertsona gutxiren artean banatuko baita horien sustengua. Alesinaren ustez, badago kontrako zentzuan eragiten duen beste prozesu bat: multzo handiak anitzak dira eta heterogeneotasuna gobernatzea zaila da. Unitate txikietan ondasun kolektiboen inguruko partaideen iritzi eta lehentasunak hobeto hartzen dira kontuan; adostasun prozesuek kostu txikiagoak dituzte eta jarduera kolektiboak errazagoak dira. Unitate handienetan, berriz, aniztasuna biderkatu egiten da eta horrek gobernatzeko beharrezko kostuak handitzen ditu. Alesinaren ustez, estatuetan oreka bilatzen da etengabe eskala ekonomiak eskaintzen dituen onuren eta aniztasuna gobernatzeak sortzen dituen kostuen artean. Kostuak kostu, azkenean, indar harremanen araberako orekak gailentzen dira. Euskal Herrian, adibidez, bi estatuen ogasunez gain, beste lau ogasun ditugu. Baliabideen gastuaren ikuspuntutik egoerak ez du justifikaziorik, bai, ordea, lobby-en ikuspuntutik: koordinazio beharrak zergei buruzko eztabaida iritzi publikotik at uzten du, presioak erraztuz.\nEstatuen arteko integrazio prozesuek orekok aldatu dituzte. Estatuek kudeatzen zituzten zenbait ondare publiko, Europar Batasunean txanpona edota kanpo merkataritza adibidez, estatuez gaindiko egituretara bideratu dira. Testuinguru horretan, kostu handiko ondare publikoak kenduta, gobernua hobetzeko unitate txikiak sortzeko joera indartu egin da, hau da, burujabetzaren aldeko mugimenduak berpiztu egin dira.\nKostuen eta gobernu hobearen arteko dialektika horretan koka daiteke independentziaren aldeko mugimenduen indartzea. Norabidea aldatzen hasi da eta integrazio proiektuak eten bat bizitzen ari dira mundu osoan zehar. Hori horrela, hobe dugu lanean jartzea testuingurua erabat aldatu baino lehen. •


Edesa Industrial eta Geyser-Gastech: industria eredu berri baterako trantsizioa behar dugu - - Goiena.eus\nEdesa Industrial eta Geyser-Gastech: industria eredu berri baterako trantsizioa behar dugu\nEneko Barberena Mondragon 2017-09-04 11:46\nEdesa Industrial eta Geyser-Gastech-en egoera puri-purian dugu Arrasaten. Langileon alboan egongo da EH Bildu, inoiz baino beharrezkoago baita. Langileon arteko elkarlan eta aliantzak izan eta izango baitira kalitatezko lanpostuak herrian geratzeko bermerik onena. Baina honek ez luke ezertarako balioko ez bagara hasten etorkizuneko industria eredua gaurtik eraikitzen.\nEuskal Autonomia Erkidegoko testuinguru industriala ez da Arantza Tapia horrenbeste promozionatzen duen Teleberri-k azaltzen digun bezain bare eta baikorra. Ez da erraza, ordea, etengabekoa den propaganda instituzionalaren erruz gure industria egoeran alea eta lastoa bereiztea. EH Bilduk, uztailean, Iker Casanova legebiltzarkidearen eskutik, bestelako irakurketa errealistago eta aurrera begirako plangintzetarako abiapuntu aproposago bat eskaini zuen industria ereduaren arloan.\nOrainaldi industriala ez da erraza. 2008 eta 2015 bitartean suntsitutako lanpostuak 80.000 izan dira. 2017ko uztailean 15 enpresatan galtzeko arriskuan diren lanpostuak 3.000 dira, tartean Edesa Industrial eta Geyser-Gastech Arrasate eta Debagoieneko enpresen lanpostuak. 2015arekin alderatuz, 2016an enpresa berrien sorrerak %4,1 egin du behera. Honekin lotuz, 2008ko krisiaren eztandatik hona 6.000 enpresa suntsitu dira gurean, txiki, ertain edota handiak.\nEusko Jaurlaritzak ez du lidergorik gai honetan industria 4.0 deritzon kontzeptu bat, inork oraindik zehazki definitzen ez dakiena, saltzetik harago. EH Bilduk, aldiz, ondorengo oinarriak eskaintzen ditu industria eredu berri baterantz:\n1. Eredu berriak sozialki bidezkoa izan behar du, enpresei zerga politika egokia aplikatuko diona eta lan harremanak babestuko dituena, soldaten bidez aberastasunaren birbanaketa egiteko. Gaur egun, ordea, Jaurlaritzak ez du harremanik sindikatu nagusiekin eta horrela ez dago bidezko eredu bat eraikitzerik.\n2. Eredu berriak jasangarria izan behar du ingurugiroaren ikuspegitik. Gaur EAEn kontsumitzen den energiaren %7 soilik dator iturri berriztagarrietatik eta klima aldaketaren aurrean erantzukizunez jokatu behar dugu.\n3. Eredu aurreratua behar dugu teknologia arloan. Propagandatik harago, datuek erakusten dute azken urteotan Ikerkuntza, Garapen eta Berrikuntzan gertatzen ari dena tragedia bat dela. Europan bigarren mailan gaude, eta atzera goaz. I+G+B atal horri bideratzen zaion Barne Produktu Gordinaren (BPG) ehunekoa gero eta murritzagoa da Urkullu Lehendakaritzan dagoenetik. Europak %3ko inbertsioa egitea gomendatzen du, baina hemen %1,84an gaude.\n4. Eredu berriak lurraldeen arteko oreka ahalbidetu behar du.\n5. Eredu berriak bestelako neurriak aurreikusi behar ditu enpresei laguntzeko finantzazioari eta internazionalizazioari dagokienez, herriarekiko lotura bermatzeko eta enpresa txiki eta ertainei arreta berezia eskaintzeko.\nSustatu dezagun eztabaida, instituzioetan beharrezkoak diren neurri hauek bultzatzeko. Erakuts dezagun kalean bagarela hainbat eredu industrial berri baterako trantsizioa nahi dugunak. Gure ondorengo hurbilen ogia dugu jokoan.


Ezagutzen al duzu LABORAL Kutxaren Gaztenpresa Fundazioa? - Ba da beste modu bat | Laboral Kutxa Blog\nLABORAL Kutxa, kreditu-kooperatiba den aldetik, finantza-erakunde gehienak ez bezalakoa izatea eragiten duten gauzetako bat bere ingurunea hobetzeko konpromisoa da. Hau da, bokazio irmoa du bere lorpenak bezero, bazkide eta langileen zerbitzuan jartzeko, baita gizarte osoaren zerbitzuan ere. Gizarte-eginkizun horretan, Gaztenpresa Fundazioak oso zeregin berezia du; eta gure sareetan eta blog honetan behin baino gehiagotan aipatu badugu ere, gaurkoan zehatz-mehatz adierazi nahi dizugu zer egiten duen, zer zerbitzu ematen duen, nork jo dezakeen horra eta nola izan daitekeen ekiten ausartzeko zehazki behar zenuena. Negozio-ideiaren bat baduzu, post hau irakurritakoan, espero dugu zalantza-izpirik ere ez izatea eta Gaztenpresarekin, gure ekintzaileentzako GPSarekin, harremanetan jartzea.\nFinantzaketa berezia eta aholkularitza integrala negozio bat abian jartzeko\nHartu nahi duzun bidean orientabidea emango dizute. Horixe da Gaztenpresa, ekintzaileentzako GPSa. Eta bidean diogunean, fase guztietan esan nahi dugu. Negozio-ideiatik –zehazten lagunduko dizute– negozio-planeraino eta finantzaketaraino –baldintza berezietan–, baita negoziorako izapideak –laguntzak eta diru-laguntzak barne– eta zure enpresaren finkapena ere. Ekiteko asmoa duzu eta erantzun baino galdera gehiago dituzu? Hasi hemendik.\nAbala: ia 15 urte lanean eta 6.000 lanpostu baino gehiago sortuta\nGaztenpresa Fundazioa 2002ko azaroaren 6an hasi zen lanean. Sorreratik, 3.700 enpresa baino gehiago eta 6.600 lanpostu inguru sortzen lagundu du; horrez gain, 114,5 milioi euro eman dizkie programan parte hartu duten pertsonei. 2014an soilik, Gaztenpresa Fundazioak 462 enpresa eta 771 lanpostu sortzen lagundu zuen.\nGizartearen zerbitzuan eta hezkuntza-sektorearekin harremanetan\nFundazioaren helburu nagusia negozio txikien eta mikroenpresen sorrera, garapena eta iraupena sustatzea da. Horretarako, enplegu-aukera berriak bilatzen ditu, autoenpleguaren bidez, langabezian edo lanpostua galtzeko arriskuan dauden pertsonentzat.\nBaina hor ez da amaitzen gizarte-aurrerabidea bultzatzeko bokazioa. Izan ere, ikasleen artean ekintzailetza eta proiektu berritzaileak sustatu nahi dituzten unibertsitate eta lanbide-heziketako ikastetxeei ere laguntzen die Gaztenpresak, laguntza ekonomikoaren eta berariazko jarduketen bidez. Hona hemen 2014an saritutako ideia batzuk: erditze goiztiarrak detektatzeko gailuaren sorrera, kalorien arabera ordaintzen den jatetxea edo trenak geltokitik pasatzean automatikoki igotzen eta jaisten diren segurtasun-langak.\nEdonork jo dezake bere ideiarekin\nHonako hauek izan daitezke Gaztenpresaren onuradun: ekintzaileak, laneratzeko eta gizarteratzeko arazoak dituzten kolektiboak, garatzeko proiektuak dituzten mikroenpresa berriak eta erabiltzaileen artean ekintzailetza sustatu nahi duten erakundeak.\nEz dago adin-mugarik zerbitzuetara jotzeko\nGaztenpresaren bidez sortzen diren enpresak gazteak dira, baina Fundaziora jotzen dutenek ez dute zertan gazteak izan, ez baitago adin-mugarik. Hala, 2014an, Gaztenpresa Fundazioaren laguntza jaso zuten pertsonen batez besteko adina 38 urtekoa izan zen. % 59 gizonezkoa eta % 41 emakumezkoa.\nNegozioa gauzatu ondoren ere jarraitzen dute laguntza eta aholkua ematen\nDiogun bezala, Gaztenpresak negozioaren fase guztietan laguntzen die ekintzaileei, baita finkatzeko fasean ere; izan ere, etorkizuna duten eta iraun dezaketen negozioak sortzea da erronka. Fundazioak mentoring programa bat du; horren bidez, nahi baduzu, esperientzia handiko norbaitekin jarriko zaituzte harremanetan, tutore gisa laguntzeko eta, enpresen gestioan duen esperientziari esker, erabakiak hartzea errazteko.\nEnpresentzako aholkularitza, prestakuntza-lantegiak eta beste zerbitzu batzuk\nEnpresetara egokitutako prestakuntza praktikoko lantegiak eta mintegiak egin ahal izango dituzu, behar duzun eta zuretzat interesgarria izan daitekeen etengabeko prestakuntza jasotzeko. 2014an, adibidez, 151 lantegi antolatu ziren eta 1.062 enpresak hartu zuten parte horietan.\nGaztenpresa 2014an, datu batzuk\nGaztenpresa Fundazioak 2014an sortzen lagundutako 462 enpresetatik, % 76k Gaztenpresa finantzaketaren modalitateetako bat jaso zuen. Emandako maileguetatik, % 65 mikrokreditua izan zen. Maileguen % 35ek 25.000 eurotik gorako zenbatekoa izan zuen. Horretarako funtsezkoa izan zen European Investment Fund erakundearen bermea.\nGaztenpresa Fundazioak 2014an sortzen lagundutako enpresa berriak abian jartzeko egindako batez besteko inbertsioa 50.700 eurokoa izan zen. Enpresa-proiektua burutzeko batez besteko mailegua, berriz, 30.012 eurokoa.\nGaztenpresa Fundazioak 2014an sortzen lagundutako enpresa berrietatik, % 5 kooperatiba izan zen, % 78 ondasun-erkidegoa edo pertsona bakarreko enpresa eta % 17 sozietate mugatua.\nGaztenpresa Fundazioak 2014n sortzen lagundutako enpresetatik, 114 Araban eratu ziren, 204 Bizkaian, 98 Gipuzkoan eta 46 Nafarroan.


Hamaika Telebistak eta Azkue Fundazioak sinatu dute �11.bit� saioa egiteko hitzarmena - GARA\n«11.bit» saioa egitea ahalbidetzen duen hitzarmenaren berri eman zuten atzo, Bilboko Euskararen Etxean emandako prentsaurrekoan, Hamaika Telebistaren eta Azkue Fundazioaren arduradunek. Aurreko bi urteotan lortutako emaitza ezin hobeek eragin dute hirugarren urtez lankidetza luzatzea. Hitzarmen berriaren arabera, 28 saio egingo dituzte elkarlanean, eta, hala, berrikuntza teknologikoek, sare sozialek, 2.0 komunikazioak, gadget berriek, eta hainbat bitxikeriak eta bideok lekua izango dute berriro ere, astero-astero, ordu erdiko saioan.\n2009ko otsailean Hamaika Telebistak emisioari ekin zionetik, hainbat urrats egin dituzte Bilbon hasita ahalik eta leku gehienetara heltzeko. «Hamaika Telebista ezberdina da; telebista gaztea, urbanoa eta euskalduna da, eta bat dator, bete-betean, Azkue Fundazioak egiten duen lanarekin», esan zuen Fundazioko zuzendari Rodrigo Gartziak. Izan ere, Azkue Fundazioak bere inguruan elkarlanerako lan-sare zabal bat osatzea du helburu. Bestalde, nahiz eta bere egitasmoak eta produktuak euskaldun guztien mesederako sortuak izan, gazteak ditu, batik bat, jomugan, beraiek baitira euskararen biziraupena bermatuko duen belaunaldia.\nHamaika Telebistaren zuzendari nagusi Iñaki Uriak, bere aldetik, Telebistak eman dituen aurrerapauso teknologikoak nabarmendu zituen, hala nola webgune berria edota edukiak euskarri ezberdinetan jasotzeko egindako lanak (Facebook, iPod edota Youtube): «Duela gutxi abian jarritako webgunea ikus-entzunezkoen arloan kokatu behar da, Hamaika eta bere edukiak gailu guztietara eramateko tresna izatea nahi izan dugulako». Bere aburuz, Azkue Fundazioak posible egiten du teknologiaren gaineko eduki hauek sortzea eta eskura izatea: «Teknologia berrietara egokitzen ari gara. Aldi berean, oso gauza inportantea lortu dugu: teknologia horiek telebistarako eduki bihurtu ditugu, txukun-txukun eginda. Hitzarmenak elkarlanaren bide eredugarria erakusten digu hedabideetan gabiltzanoi».\nLau ataleko saioa\n«11.bit» honen aurkezle Ane Azkuek azaldu zuen saioaren egitura: albisteak, Azkue Fundazioaren ekimenak, Euskal Proiektua eta sarean topatutako bitxikeriak. «Aurtengo apustua atalak freskoagoak eta dinamikoagoak izatea da. Horretarako, platoan egon beharrean, protagonistengana joango gara», adierazi zuen Ane Azkuek.\nAurreko denboraldietan bezala, Euskal Herrian sortutako berriek, ekimenek, enpresek eta pertsonek izango dute lehentasuna. Saioak etenaldia izango du ekainean, eta urrian bueltatuko da pantailara.\nEuskarak sarean duen presentziak gora egin du\n«Ez gara lehenengoak euskara eta azken teknologiak uztartuko dituztenak, zorionez. Urteak dira gure hizkuntzak mende berriarekin topo egin zuela, euskarak bere lekua egin du sarean». Rodrigo Gartziak adierazi duenez, euskara jadanik Wikipediaren 22. hizkuntza da eta gero eta erabiltzaile euskaldun gehiago ari da sarea egunero erabiltzen. «Are gehiago, hiztun aldetik munduan daukagun presentzia baino handiagoa da Interneten daukaguna. Beraz, sarean garatzen diren euskal egitasmo horiek ere, gure ustez, lekua izan behar zuten horrelako telebista saio batean. A. H.


Hernanin jaioa. Lehenengo ikasketak Donostian egin zituen jesuiten ikastetxean.\n1721ean jesuita sartu zen, eta Palencian eta Valladolid-en estudiatu zuen. 1729an apaiz egin zen, eta lehenengo urteak Bilbon eman zituen gramatika erakutsiz. Han hasi zuen hain izen handia emango zion hizlaritza.\n1736an Loiolan bizi da Larramendirekin. Gipuzkoan eta Bizkaian mixiolari dabil. 1744ean lehenengo euskarazko obra argitaratzen du. Urte honetatik aurrera, euskal lanetan sarturik aurkitzen dugu, baina beti helburu erlijioa duela.\n1767an, deserriraturik, Italian hil zen.\nKardaberaz-ek harrigarrizko liburu-multzoa idatzi zuen; lan egokienak bakarrik aipatuko ditugu:\n—Cristauaren Vizitza edo orretaraco vide erraza bere amabi pausoaquin. Iruinean 1744. (Itzulpena).\n—Aita S. Ignacio Loyolacoaren Egercicioak beren consideracio eta afectoaquin. Iruinean 1761. Lau liburuki. Askotan argitaratua.\n—Eusqueraren berri onac, eta ondo escribitzeco, ondo iracurtceco ta ondo itzeguiteco Erreglac. Iruinean 1761ean.\nErlijio-gaiez idatzi ez zuen liburu bakarra hauxe da; ondo idazteko eta irakurtzeko erregelak ematen ditu, eta liburua apaizei eta irakasleei eskainia dago.\nKardaberaz ez da idazle bikaina, ugaria baizik. Beti irakurle asko ukan du.\nHaren euskara, esaera jator askoz betea aurkitzen dugu, baina ez da garbia. Erdaratik hitz asko hartzen du. Honen arrazoia, hau da: Kardaberaz-ek bete nahi zuen asmoa ez zen estiloa edo euskara purista, praktikoa izatea baizik. Hain zuzen, euskaldunei arimako janaria ematea zuen bere lehen helburua. Ezagunak dira haren hitzok: «Baña gure pobrecho on ascoren animac salvatceco, Euscarac burua jasotcea, Jaincoac nai du». Kardaberazen merezimendurik handiena, herrian irakurtzeko gogoa biztea izan da.


Down sindromea duten pertsonen langabezia %95era iristen da | Consumer\nDown sindromea duten pertsonen langabezia %95era iristen da\nEspainian pertsona horiekin sinatzen diren kontratu gehienak mugagabe bihurtzen dira.\nDown sindromea duten pertsonen langabezia-tasa %95era iristen da lan egiteko adinean dauden biztanleen artean, nahiz eta gehienek prestakuntza eta lan aurreko prestakuntza jaso duten, beren gaitasunetara egokitutako enplegua lortzeko aukera emango liekeena, Down Españak nabarmendu duenez.\nDown Españaren Laguntza duen Enplegu Sareko koordinatzaile Pedro Martínezek nabarmendu zuen Down-en sindromea duten pertsonei aukera ematen dieten enpresaburuak “ez direla damutzen, beren funtzioak modu metodikoan betetzen dituzten langile eraginkorrak eta puntualak direla frogatzen baitute”. Horregatik, adimen-ezgaitasun hori duten pertsonei Espainian egiten zaizkien kontratu gehienak mugagabe bihurtzen dira, gaineratu zuen.\nTalde horren enplegua sustatzeko, GKEak “Enpresaburu bakar batek ere ez dit orain adina denbora begiratu” kanpaina jarri du martxan. Kanpaina horren bidez, Espainiako enpresaburuak animatzea espero du, gaur egun lan bila dabiltzan Down sindromea duten 23.000 pertsonei “gai direla frogatzeko merezi duten aukera” emateko.\nAdimen-urritasuna duten Pertsonen aldeko Erakundeen Espainiako Konfederazioak (FEAPS) eta Enplegurako Elkarteak (AFEM) nabarmendu dute Enplegu Zentro Bereziek (EEE) ekarpen handia egin dutela adimen-urritasuna edo garapena duten pertsonen produktibitatean, enpleguaren sorreran eta gizarteratze soziolaboralean. Estatuko Enplegu Zerbitzu Publikoaren (SPEE) datuen arabera, 2009an Espainian jardun zuten 1.900 EEE baino gehiagori esker, ezgaitasuna zuten 56.332 pertsonak ordaindutako lanpostu bat zuten zentro horietan.\nAzken lau urteetan, KEBak “Espainian ezgaitasuna duten pertsonak laneratzeko tresna nagusienetakotzat finkatu dira, eta bertan lan egiten duten ezgaitasunak dituzten pertsonen kopurua etengabe handitu da”, dio Feapsek. 2010ean, ezgaitasuna duten pertsonentzako 30.442 kontratu egin ziren EEEn, eta 2011ko lehen hilabeteetan, 15.166 kontratazio berri erregistratu dira ezgaitasuna duten pertsonentzat; horietatik 9,597 (%63,3) EEEn egin dira.\nGutxi gorabehera Espainian bizi diren 230.000 pertsonetatik (adimen-urritasuna dutenak edo garapenekoak) 50.000 inguru erabil daitezke, Feaps-ek dioenez. Feaps/AFEM sareko KEBek 10.000 lanpostu eskaintzen dituzte, eta beste 5.000 merkatu irekiko enpresetan lan egiten dute. Gainerakoak, 35.000 inguru, lanik gabe daude.\nadimen-ezgaitasun enplegua inserción laboral-eu lanik gabe


Iruñeko Alde Zaharrean dauden kamera finko guztiak mapa batean kokatu ditu blogari batek\n2020ko abuztuaren 03a\nGizartea > Espazio publikoaren erabilera > Kontrol soziala\nAlberto Matxain Alde Zaharreko bizilagunak ehundik gora kamera zenbatu ditu eta Google Maps-en kokatu ditu guztiak. Gutxienez begi bistan daudenak. Ekimen honekin kamera hauen inguruko eztabaida piztu nahi izan du.\nGoian ikusten duzuna, Iruñeko Alde Zaharreko mapa da, eta puntu bakoitza kalean begi bistan dagoen kamera bat da. Alberto Matxain Iruñeko blogari eta ezker abertzaleko militanteak egindako mapa da, eta bere Kontraesana webgunean argitaratu du.\nMatxainek egin duen kontaketan ehundik gora kamera agertzen dira, 11.000 biztanlera iristen ez den auzo batean. Eta norenak dira kamera horiek? Udalarenak eta Nafarroako Gobernuarenak, baina badira pribatuak direnak ere: hotelak, dendak, bakuetxeak, tabernak... kamerak non-nahi eta kalean gertatzen den guztia grabatzen, 24 orduz, urteko 365 egunetan. Hauek ez dute atsedenik hartzen. Azken hamahiruak, Iruñeko Udalak jarri zituen auzoan trafikoa murrizteko planaren baitan, kotxeen sarrera-irteerak kontrolatzeko.\n"Alde Zaharrean bizi naiz eta Alde Zaharrean egiten dut lan. Etxetik lanera sei minutu ditut, eta zazpi kameraren aurretik pasatzen naiz. Monitorizatuta bizi naiz", dio Matxainek, eta "zu ere bai" aipatzen du bere blogaren artikuluan. Izan ere, Nafarroako Gobernuak 1.041 kamera ditu Nafarroan barreiatuta, haietako 495 Iruñean. Iruñeko Udalak 200 baino gehiago ditu, Diario de Navarrak abenduaren 9an argitaratutakoaren arabera. Kamera pribatuak ehunka dira. Eta hori ez da soilik "fenomeno nafarra", ezta gutxiago ere. Euskal Herriko hiri eta herri handietan errepikatu egiten den fenomeno bat da, noski.\nKontrol soziala eta eskuinaren eredua\nBaina zergatik daude hainbeste kamera 11.000 biztanle biltzen dituen auzo batean? Azalpen bat hau izan daiteke: eraikin publiko ugari dagoela Alde Zaharrean. Udaletxea, Nafarroako Artxibategia, Nafarroako Museoa, Hezkuntza Saila, Hizkuntz Politika Saila, Hizkuntz Eskola, Liburutegi Publikoa… gehienek kamerak dituzte perimetroa inguratzen. Haietako batzuk elkarren ondoan daude eta kale berean kamerak pilatu egiten dira, Santo Domingoko jaitsieran bezala.\nEzin da ahaztu ere Iruñeko erdiguneak beste edozein auzok baino jende gehiago biltzen duela, erosketak, poteoa, edo asteburuko parrandak direla-eta. Eta Sanferminen bihotza ere badela, eta Alberto Matxainek bere artikuluan gogoratzen duen bezala, kamerak determinanteak izan omen ziren “La manada” delakoa atxilotzeko garaian, Madrilgo neska bat sexualki erasotzeagatik. Baina kamera hauen jatorria eraso sexualak ekiditea ez zela izan argi dago. Iruñea, duela gutxi arte, UPNren agindupean izan da, eta kontrol sozial zorrotza ezarri zuen alderdi erregionalistak herri mugimendua jazartzeko eta disidentziarekin bukatzeko.\n"Gaia konplexua da", onartzen du Matxainek, eta erpin asko dituela azpimarratzen du. Horrexagatik ez du uste proposamen sinplistek eztabaida aberastuko dutenik. "Alde Zaharreko ehundapiko kamerak segurtasun eredu baten eta eredu sozioekonomiko baten adierazpena dira: eskuinaren eredua, desberdintasun sozialen eta kontrol sozialaren eredua. Eta eredu horri ez diogu legegintzaldi bakar batean buelta emango, ezta soilik instituzioetatik ere, baina ezta tabernako kritikatik edota planteamendu utopikoetatik ere", nabarmendu du egindako lan honekin.\nInstituzioen ardura badela argi du blogariak, baina bereziki, eta eztabaidari hasiera emateko, Matxainek auzokideen teilatuan ikusten du pilota. "Auzokideen sektore garrantzitsu batek ez badu beharra ikusten, ez diogu buelta emango" egoera honi, eta egunero, bere etxetik lanera joaten denean, gutxienez zazpi aldiz agurtu beharko dio objektiboari.\nAlbiste hau Ahotsa.info-k argitaratu du eta CC-by-sa lizentziari esker ekarri dugu ARGIAra.\nKanal hauetan artxibatua: Kontrol soziala | Nafarroako Gobernua | Iruñea\nKontrol soziala kanaletik interesatuko zaizu...\nHamaika urte eta gero, Remi Ayestaran gogoan izan dute Amasa-Villabonan\nEuskal preso eta iheslarien eskubideen aldeko aldarria hondartzetara eraman du Etxerat elkarteak\nHego Euskal Herriko industriako enpresa handienek enplegu erregulaziorako espedienteak iragarri dituzte\n"Aurrekaririk gabeko kolpea" jaso du Nafarroako ekonomiak


Bidea da borroka bakarra - Berria Ikasgela\nImanol Alvarez | 2021eko azaroak 19\n322 hitz |\nHypatiaren murala, Oiartzunen (Gipuzkoa). OIHARTZUN FILOSOFIKOAK\nLege berria dator hezkuntzan. Bertsolari Txapelketa Nagusia edo Olinpiar Jokoak lau urterik behin dira, eta hezkuntza legearen aldaketa, egutegi kristauan jaiegunak bezala, ez da erregularra, baina antzera. Lege honek curriculum bat dakar besapean, irakasleon lana gidatzen duen Biblia, oposizioen jaunartzetik pasatu ezean gurea ere inork irakurtzen ez duena. Hau honela, eta oraingoan ere, badirudi Filosofiaren presentzia agindutakoa baino eskasagoa izango dela, kantitatean eta kalitatean. Biak aztertzen saiatuko naiz: prozedurari lotua lehena, formari lotua bigarrena. Lehen begirada batean ikusten dena, eta hausnarketa mikroskopikoaren laguntza eskatzen duena.\nKantitateari dagokionez, curriculum kooperatibo bat proposatu da, behingoz hezkuntza komunitatea kontuan hartzen duena. Zentroen eta, batez ere, erkidegoen eskumenen handitze nabarmena dakarrena. Baina, testuingurura egokitzeko asmoak printzipioz aurrerapauso bat badirudi ere, segun eta testuingurua. Askatasuna maitale arriskutsuegia dela kantatzen zuen Garik. Motibazioa pedagogikoa izanik ere, komunitate askotan handiegia baita ordaindu daitekeen prezioa. Hau honela, pentsamendu kritiko eta autonomoa bermatuko zuela promestu zuen gobernuak, eta hori da, hain zuzen, egingo ez duena. Orain geratzen zaiguna da ozenki eta aho batez Jaurlaritzari eskatzea gizarte batek ondo funtzionatzeko hain beharrezkoa den hausnarketaren lanketa defenda dezan.\n«Pentsamendu kritiko eta autonomoa bermatuko zuela promestu zuen gobernuak, eta hori da, hain zuzen, egingo ez duena».\nKalitateari heltzeko, Alejandriako Hypatiak esandakoa: «Defenda ezazu zure pentsatzeko eskubidea, gaizki pentsatzea ez pentsatzea baino hobea da eta». Zer da, ordea, ondo edo gaizki pentsatzea? Estilo ezberdinetako etxeak daude, bakoitzak topatuko du berea. Baina egitura sendorik gabe ez naiz ni sartuko inoren teilatupean. Hemen, norberak bere etxea eraiki dezan oinarrizko arkitektura nozioak jasotzea da Filosofiaren helburua hezkuntzan, ez etxe prefabrikatuak ematea. Hertzainak taldearekin bueltan, amets prefabrikatuen funts falta baita hauen gaitz endemikoa. Dogmez ari naiz azken finean, zalantzan jartzea debekatuta dagoen oinarrizko ideiez. Edozein ideologiak baino beldur handiagoa eman beharko ligukeen mamuaz, geure buruari kontrakoa sinetsarazten diogunean ere haietan hezteko ikaragarrizko joera dugu eta.\nAztertu ez da onartu, ulertu ez da hausnartu... Eta ez da kontu gramatikala. Berdin dit gaia generoa, kulturartekotasuna, identitatea edo sistema ekonomikorik onena den. Disidentzia eta elkarrizketa bermatzen ez dituen gizarte batek izan ahal den gaixotasunik larriena du: arrazoi osoaren ustea.\n«Disidentzia eta elkarrizketa bermatzen ez dituen gizarte batek izan ahal den gaixotasunik larriena du: arrazoi osoaren ustea».\nBaina noraino doa gauzak zalantzan jartzea? Non dago onar daitezkeen ideia edo ekintzen muga? Handinahikeriatan jausi gabe, zer da ondo pentsatzea? Errespetuaren mugak zeharkatzen ez dituen elkarrizketa argudiatua da gakoa, errespetuaren muga hari fina dela jakinik, baina funanbulismo ariketa beharrezkoa dela onarturik. Pentsamendu arretatsua deitu zuen Lipman filosofoak: esandakoak besteengan izango duen inpaktua kontuan hartzea, alegia, baina pentsatzen duguna esateari utzi gabe.\nArrazoiketa eta koherentzia bezalako balioen presentzia ere beharrezkoa da, elkar ulertzeko aukera eta jarreren zintzotasuna bermatzen duten heinean. Balore instrumentalak deitzen ditugu guk, hortik aurrera eta besteen ideiekin elkar-hizketan, balio propioak zein amankomunak eraikitzea ahalbidetuko digutenak. Ez da hainbeste, baina ez da gutxi, beraz, proposatzen duguna. Ez garelako ari filosofia aldarrikatzen soilik, filosofia ulertzeko modu bat da gurea. Lagun on bati irakurria: bidea da borroka bakarra.\nBidea da borroka bakarra Imanol Alvarez | | 2021eko azaroak 16


Quentin Tarantinok “Érase una vez en… Hollywood” filma zuzendu du. Omenaldi bat eta kronika bat da. Zuzendariak errealitatea gogoratu eta eraldatzen du, Estatu Batuetako herri- kulturaren garai erabakigarri baten begirada mitiko-poetikoa eskaintzen duen film baten bidez.\nDoctor Deseo talde bilbotarrak "Maketoen iraultza" argitaratu du, euskara hutsean eginiko lehen diskoa. Argitaratutako 12 abesti eta argitaratu gabeko abesti bat biltzen ditu, 1995 eta 2018 bitartean argitaratutako beste lan batzuetan sartu ziren konposizioen bilduma gisa. Mikel Urdangarinen "Hotza da NY is cold".\nRamon Saizarbitoriak "Miren eta erromantizismoa" argitaratu berri du, eta haren gaztelaniazko itzulpena aldi berean agertu da, "Miren y el romanticismo» izenburupean. Jon Arretxek Touré detektibeari buruzko zazpigarren liburua argitaratu du: "Mesfidatu hitzez".\nFONOTEKAN: Iciar Bollain\nAste honetan Iciar Bollain aktoresa, zuzendari eta idazle madrildarrak zuzendu edota parte hartutako hainbat izenburu errepasatuko ditugu.\nTrondheim ere Anguleman\nAurtengo Angoulêmeko komiki jaialdia igaro da jada, eta betiko moduan, komikiaren inguruko albiste eta nobedade ugari utzi dizkigu.\nIrakaslea eta filosofoa, baina batez ere ezaguna izan zen literaturaren kritikari eta teorikoa izanagatik. Aipagarriak dira berak idatzitako lenguaiaren teoriari eta itzulpenari buruzko saiakerak eta baita hezkuntzaren filosofia aztertzen dutenak ere.\nFONDO GORDEEN GELAREN ITXIERA\nUdaberrian hasiko diren berritze lanak direla eta liburutegiko bilduma lekuz aldatzen hasi gara. Ondorioz, Fondo Gordeen Gelako zerbitzuak aldaketa batzuk izango ditu hurrengo hilabeteetan.


Nola neurtzen duzu Edukien Marketina? | Martech Zone\nUztailak, asteazkenean 24, 2013 Igandea, urria 4, 2015 Douglas Karr\nEduki marketinaren arrakasta neurtzeko Brandpoint-en infografia ederra da. Eduki guztiek ez dute salmentarik eragingo, baina eduki-bultzada eta bildumak bultzatzen dute behin betiko kontzientzia kontuan, azkenean bihurketa.\nEdukia merkaturatzeko taktikak, hala nola blogeko mezuak, artikulu luzeak, webgunearen kopia optimizatua, liburu zuriak, sare sozialetako edukia eta prentsa oharrak kontsumitzaileek bide zehatz batetik mugitzen dituzte. Edukien marketinak zure marka, produktua edo zerbitzua ezagutzea sortzen du; kontsumitzaileak erakartzen ditu eta zu kontuan har dezaten; eramaten eta salmenta bihurtzen ditu; eta defendatzaileak sortzen ditu.\nTags: kontzientziakontuanEdukia MarketingKonbertsio\nUztailean 25, 2013 at 12: 00 AM\nEskerrik asko honengatik. Gaur egun, edukien marketina Google Analytics eta GNIP integrazioaren bidez neurtzen dugu.